**Zmluva o dielo č.** **C-NBS1-000-074-831**

uzatvorená podľa § 536 a nasl. a podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Článok I.**

**Zmluvné strany**

1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

Oprávnený rokovať vo veciach zmluvy:

 <vyplní VO>

Oprávnený rokovať vo veciach technických:

 <vyplní VO>

 <vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

1. **Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

Oprávnený rokovať vo veciach zmluvných:

<vyplní uchádzač>

Oprávnený rokovať vo veciach technických:

<vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „zmluvné strany“)

**Článok II.**

**Preambula**

1. Objednávateľ ako verejný obstarávateľ vyhlásil oznámením č. <vyplní VO>, zverejneným vo Vestníku verejného obstarávania č. <vyplní VO> dňa <vyplní VO>, podlimitnú zákazku podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom **Rekonštrukcia SHZ- PLYN, výkon pravidelných kontrol, servisných prehliadok v budove Národnej banky Slovenska.**
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Pre účely tejto zmluvy sa pod budovou objednávateľa rozumie budova ústredia objednávateľa nachádzajúca sa na ulici Imricha Karvaša 1, 813 25 Bratislava.

**Článok III.**

**Predmet zmluvy**

1. Predmetom tejto zmluvy je záväzok zhotoviteľa zhotoviť pre objednávateľa dielo s názvom **Rekonštrukcia SHZ- PLYN v budove Národnej banky Slovenska**, spočívajúce v realizovaní celkovej rekonštrukcie automatického stabilného hasiaceho zariadenia plynového  a v dodávke potrebného množstva hasiaceho plynu v budove objednávateľa v priestoroch **archívov na 1.PP-3.PP** a vykonávať činnosti podľa bodu 2. tohto článku (ďalej len „dielo“ alebo „predmet zmluvy“), v rozsahu a kvalite podľa prílohy č. 1 tejto zmluvy a následne zhotoviteľom vypracovanej a objednávateľom odsúhlasenej projektovej dokumentácie. Zhotoviteľ sa zaväzuje vypracovať realizačnú projektovú dokumentáciu diela a zabezpečiť jej odsúhlasenie úradom Hasičského a záchranného útvaru a objednávateľom. Rekonštrukciu bude možné realizovať až po vypracovaní realizačnej projektovej dokumentácie, ktorá bude odsúhlasená príslušným a kompetentným úradom Hasičského a záchranného útvaru. Zhotoviteľ preukáže technickú a odbornú spôsobilosť aj predložením oprávnenia na projektovanie stabilného hasiaceho zariadenia osoby konajúcej v mene zhotoviteľa v zmysle § 11c zákona č. 314/2001 Z. z. oprávnenej vykonávať činnosti podľa zákona č. 138/1992 Z. z. o autorizovaných architektoch a autorizovaných stavebných inžinieroch s praxou najmenej 3 roky v oblasti projektovania plynových stabilných hasiacich zariadení.
2. Predmetom tejto zmluvy je aj záväzok zhotoviteľa vykonávať počas štyroch rokov odo dňa prevzatia diela (Rekonštrukcia SHZ- PLYN v budove Národnej banky Slovenska) objednávateľom
3. pravidelné kontroly a servisné prehliadky automatických stabilných hasiacich zriadení,
4. opravy automatických stabilných hasiacich zriadení,
5. školenia zamestnancov objednávateľa,
6. skladovanie rezervnej zásoby hasiacej látky automatického stabilného hasiaceho zariadenia vrátane súvisiacich obslužných činností.
7. Služby podľa bodu 2 písm. a), b) a c) tohto článku budú poskytované poskytovateľom na základe písomnej požiadavky/objednávky objednávateľa.
8. Objednávateľ sa zaväzuje riadne a včas zhotovené dielo v súlade s touto zmluvou prevziať a zaplatiť zaň dohodnutú cenu podľa platobných podmienok dohodnutých v tejto zmluve.
9. Zhotoviteľ sa  zaväzuje, že :
	1. bude vykonávať pravidelné kontroly zariadení v súlade so všeobecne záväznými platnými predpismi, vyhláškami a normami, najmä:
* vyhlášky Ministerstva vnútra Slovenskej republiky č. 169/2006 Z. z. o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly
* vyhlášky Ministerstva vnútra Slovenskej republiky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly
* zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov
* vyhlášky Ministerstva životného prostredia Slovenskej republiky č. 314/2009 Z. z., ktorou sa vykonáva zákon o fluórovaných skleníkových plynoch a o zmene a doplnení niektorých zákonov
* vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov

Súčasťou kontrol je vystavovanie „Protokolov o vykonávaní kontroly a servisu ASHZ“. Vo vystavených protokoloch zhotoviteľ uvedie všetky vykonané činnosti, namerané hodnoty, doplnené média a zhodnotí kontrolované zariadenie.

* 1. na požiadanie objednávateľa vypracuje a odovzdá mimoriadne hlásenia, informácie, správy alebo oznámenia týkajúce sa napr. stavu technologických zariadení, prevádzkovania technologických zariadení a ekonomickej efektívnosti prevádzkovania technologických zariadení a pod.
	2. všetky činnosti bude vykonávať vo svojom mene a na svoju zodpovednosť prostredníctvom osôb, ktoré v plnej miere spĺňajú predpísanú odbornú kvalifikáciu, boli im vydané oprávnenia pre výkon jednotlivých činností v zmysle platných zákonov, vyhlášok, noriem, nariadení, pokynov na obsluhu, prevádzkových poriadkov a ďalších záväzných dokumentov
	3. preberá plnú zodpovednosť za riadenie výkonu služieb tvoriacich predmet zmluvy a komplexnú koordináciu jednotlivých činností na zabezpečenie pravidelných kontrol a servisných prehliadok automatických stabilných hasiacich zriadení
	4. pri vykonávaní činností uvedených v predmete obstarávania bude využívať pracovné postupy, špeciálne pracovné pomôcky, kvalitné náradie v zmysle postupov stanovených výrobcom pre príslušnú technológiu.

**Článok IV.**

**Spôsob plnenia predmetu zmluvy**

1. Pri zhotovení diela bude zhotoviteľ dodržiavať projektovú dokumentáciu pre navrhnutý systém odsúhlasenú príslušným Hasičským a záchranným útvarom, všeobecne záväzné právne predpisy, súhlasné stanovisko Okresného riaditeľstva Hasičského a záchranného útvaru, povolenie prezídia Hasičského a záchranného útvaru na navrhovaný systém technické normy, ustanovenia tejto zmluvy a bude sa riadiť podkladmi a pokynmi objednávateľa, zápismi a dohodami zmluvných strán, ktoré sú prijaté / odsúhlasené na úrovni osôb oprávnených rokovať a vyjadreniami orgánov verejnej správy.
2. Zhotoviteľ vyhlasuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu zhotoveniu diela potrebné.
3. Zmluvné strany sa budú informovať o postupe zhotovovania diela na pracovných stretnutiach podľa dohody zmluvných strán.
4. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z. V prípade, ak sa vyhlásenie zhotoviteľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u zhotoviteľa objednávateľom.
5. Zhotoviteľ vykonáva, organizuje a zodpovedá za koordináciu realizácie diela všetkými svojimi subdodávateľmi. Zadaním vykonania diela, resp. jeho časti subdodávateľovi sa zhotoviteľ nezbavuje zodpovednosti vykonať dielo riadne a včas v súlade s touto zmluvou. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.
6. Zmluvné strany sa dohodli, že na účely tejto zmluvy sa za dôverné informácie budú považovať všetky informácie, údaje a doklady, ktoré zhotoviteľ získa alebo mu budú sprístupnené objednávateľom ústne alebo písomne, v listinnej alebo elektronickej podobe v rámci obchodných rokovaní o uzavretí zmluvy/objednávky alebo v priebehu trvania zmluvného vzťahu.

Zhotoviteľ sa zaväzuje, že:

1. obchodné, technické a iné dôverné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám, nie však porušením povinností zhotoviteľom;
2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu;
3. pred začatím prác na diele zhotoviteľ písomne e-mailom predloží objednávateľovi menný zoznam osôb, ktoré budú plniť predmet zmluvy za zhotoviteľa (napr. zamestnancov zhotoviteľa, subdodávateľov) v rozsahu meno a priezvisko, číslo občianskeho preukazu, a to minimálne 3 pracovné dni vopred za účelom zabezpečenia vstupu do budovy objednávateľa na miesto realizácie diela. Objednávateľ vystaví osobám zhotoviteľa uvedeným v predchádzajúcej vete vstupové oprávnenia (t. j. vystaví preukaz), pričom tieto osoby sú povinné pri zhotovovaní diela u objednávateľa zdržovať sa a pohybovať sa len v priestoroch, v ktorých tieto činnosti vykonáva a len v čase potrebnom na uskutočnenie zmluvne dohodnutých činností. Stratu alebo krádež preukazu, ako aj jeho poškodenie a zmeny v osobných údajoch je zhotoviteľ povinný bezodkladne oznámiť objednávateľovi. Objednávateľ si vyhradzuje právo pri vstupe do niektorých častí objektov budovy objednávateľa a vymedzených priestorov budovy objednávateľa zabezpečiť vstup osobám zhotoviteľa len za prítomnosti zodpovedného technika odboru technických služieb objednávateľa.
4. Bez písomného súhlasu objednávateľa nemôžu byť pre realizáciu diela použité iné materiály, výrobky a technické riešenia alebo vykonané iné zmeny, ktoré by boli odlišné oproti schválenej projektovej dokumentácie, alebo ktoré by neboli schválené objednávateľom. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky. Zámenu materiálov a výrobkov musií potvrdiť projektant objednávateľa a za objednávateľa spoločne osoby oprávnené rokovať vo veciach technických uvedené v článku I. bode 1 tejto zmluvy, a to písomne zápisom do stavebného denníka.
5. Zhotoviteľ je povinný pred zakrytím/zastavaním akejkoľvek zrealizovanej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne 2 pracovné dni vopred písomne vyzvaný záznamom v stavebnom denníku. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela na vlastné náklady zhotovil kompletne znovu. Zároveň sa takéto konanie zhotoviteľa považuje za podstatné porušenie povinnosti zhotoviteľa s právom objednávateľa odstúpiť od tejto zmluvy. V prípade porušenia záväzku zhotoviteľa uvedeného v tomto bode zmluvy, je zhotoviteľ povinný uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každé jednotlivé porušenie stanovenej povinnosti.
6. V prípade, že objednávateľ zistí, že zhotoviteľ nedodržuje schválenú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa nahradenie takéhoto vadného plnenia plnením bezvadným. Zhotoviteľ je povinný odstrániť vadné plnenie a nahradiť ho bezvadným v lehote určenej objednávateľom. V prípade porušenia záväzku zhotoviteľa uvedeného v tomto bode zmluvy je zhotoviteľ povinný počas doby odstraňovania vadného plnenia uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každý jednotlivý prípad odstraňovania vadného plnenia diela.
7. Po prevzatí diela objednávateľom počas trvania tohto zmluvného vzťahu zodpovedá zhotoviteľ za riadny, bezpečný a plynulý chod hasiaceho zariadenia.
8. Zhotoviteľ sa zaväzuje, že realizáciu diela bude vykonávať prostredníctvom osôb určených na plnenie zmluvy uvedených v prílohe č. 6 tejto zmluvy. V prípade zmeny osoby určenej na plnenie zmluvy sa zhotoviteľ zaväzuje, že nová osoba určená na plnenie zmluvy bude spĺňať minimálne požiadavky stanovené v súťažných podkladov na zákazku, ktorej výsledkom bolo uzatvorenie tejto zmluvy. Za účelom overenia týchto skutočností sa zhotoviteľ zaväzuje predložiť objednávateľovi príslušné doklady novej osoby určenej na plnenie zmluvy pred vykonaním zmeny tejto osoby minimálne v lehote 2 pracovných dní pred navrhovanou zmenou. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľom.
9. Zhotoviteľ zodpovedá za to, že servisné služby poskytnuté na základe tejto zmluvy budú mať vlastnosti a funkcionalitu požadovanú objednávateľom, budú poskytnuté v dohodnutom čase a ich poskytnutím nebude ohrozená prevádzka hlavných činností v NBS.
10. Ak zhotoviteľ dohodnuté servisné služby nevykoná úplne alebo ich nevykoná riadne, musí mu objednávateľ bezodkladne po zistení nedostatkov vykonaných servisných služieb písomne nahlásiť zistené vady, doručiť e-mailom.
11. Zhotoviteľ je povinný prijatie nahlásenia vady bez zbytočného odkladu potvrdiť. Zhotoviteľ zároveň musí zistené vady servisných služieb bezodkladne odstrániť na svoje náklady. Ak si zhotoviteľ nesplní svoju povinnosť bezodkladne odstrániť vady servisných služieb, potom má objednávateľ právo určiť mu dodatočnú lehotu na ich odstránenie.
12. Nároky z vád sa nedotýkajú nároku na náhradu škody a nároku na zmluvnú pokutu.

**Článok V.**

**Práva a povinnosti zmluvných strán**

1. **Objednávateľ:**
	1. je povinný sledovať obsah stavebného denníka a k zápisom v ňom uvedeným sa vyjadriť do 2 pracovných dní, inak sa má za to, že s obsahom zápisu súhlasí.
	2. je oprávnený kontrolovať zhotovovanie diela a má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa to za podstatné porušenie zmluvy zo strany zhotoviteľa s právom objednávateľa odstúpiť od tejto zmluvy.
	3. je oprávnený kontrolovať priebeh stavebných prác na diele, dodávateľský systém i dodržiavanie všeobecných pravidiel bezpečnosti práce.
	4. poskytne zhotoviteľovi priestor pre skládku materiálu podľa svojich aktuálnych možností, avšak nepreberá nebezpečenstvo škody alebo straty takto uskladneného materiálu. V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.
	5. poskytne zhotoviteľovi počas realizácie diela vodu a elektrickú prípojku v mieste realizácie diela a určí miesta napojenia.
	6. nebude vykonávať zásahy do hasiaceho zariadenia;
	7. zabezpečí, aby výkon kontrolnej služby vykonávaný zhotoviteľomnebol sťažovaný ani zdržovaný;
	8. zabezpečí pre pracovníkov zhotoviteľa vstup do priestorov predmetu plnenia tejto zmluvy – miesta, kde sú inštalované zariadenia;
	9. poskytne po dobu vykonávania kontrolnej a servisnej služby vykonávanje zhotoviteľom k dispozícii:
* dokumentáciu zariadenia;
* prevádzkový denník zariadenia;
* osobu zodpovednú za prevádzku zariadenia;
* doprovod na výkon činnosti podľa tejto zmluvy zodpovedným technickom odboru technických služieb objednávateľa.
1. **Zhotoviteľ:**
	1. odovzdá objednávateľovi štyri vyhotovenia odsúhlasenej projektovej realizačnej dokumentácie kompetentným útvarom Hasičského a záchranného útvaru v tlačenej forme a jedno vyhotovenie projektovej dokumentácie v elektronickej forme na CD nosiči alebo USB vo formáte dwg a pdf vrátane všetkých súhlasných stanovísk od príslušných orgánov verejnej moci najneskôr do 10 dní odo dňa nadobudnutia účinnosti tejto zmluvy.
	2. je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník objednávateľovi denne.
	3. je povinný dodržiavať pokyny týkajúce sa zhotovovania diela dané mu objednávateľom.
	4. je povinný sledovať obsah stavebného denníka a k zápisom objednávateľa v ňom uvedených sa vyjadriť do 2 pracovných dní, inak sa má za to, že s obsahom zápisu súhlasí.
	5. je povinný mať riadne vypísaný stavebný denník v zmysle § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), v opačnom prípade sa to bude považovať za podstatné porušenie tejto zmluvy zo strany zhotoviteľa s právom objednávateľa odstúpiť od tejto zmluvy.
	6. je povinný v súlade s § 551 Obchodného zákonníka bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej starostlivosti.
	7. má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť.
	8. ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi zmenu diela.
	9. v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska.
	10. zaväzuje sa dodržiavať v plnom rozsahu predpisy bezpečnosti a ochrany zdravia pri práci (ďalej len „BOZP“), ochrany pred požiarmi (ďalej len „PO“) a všeobecne záväzné právne predpisy na ochranu životného prostredia svojimi zamestnancami ako aj zamestnancami svojich subdodávateľov na stavenisku. S odpadmi vzniknutými pri svojej činnosti bude nakladať a likvidovať ich v zmysle platnej legislatívy. Pokiaľ dôjde k porušeniu týchto povinností, spôsobené škody, resp. akékoľvek nároky tretích osôb znáša zhotoviteľ. Školenie BOZP a PO vlastných zamestnancov a zamestnancov subdodávateľov vykoná zhotoviteľ.
	11. je povinný vypracovať na svoje náklady plán bezpečnosti a ochrany zdravia pri práci na stavenisku. Tento dokument v zmysle § 5 ods. 2 písm. b) Nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko definuje pravidlá bezpečnosti práce a požiadavky týkajúce sa ochrany zdravia, požiarnej ochrany a ochrany životného prostredia na stavenisku počas realizácie projektu. Tento plán je neoddeliteľnou súčasťou zmluvy.
	12. odborné práce na diele musia byť vykonané len zamestnancami zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce.
	13. nesmie počas zhotovovania diela znížiť štandard, rozsah, kvalitu, životnosť a akosť dodávok materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované projektovou dokumentáciou.
	14. zaväzuje sa pri realizácií diela použiť len také materiály a výrobky, ktoré spĺňajú podmienky zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov, slovenské technické normy a iné platné právne predpisy.
	15. zabezpečí priestor, kde sa realizuje predmet zmluvy v súlade s ustanoveniami § 43i stavebného zákona.
	16. je povinný dielo realizovať v zmysle potvrdenej projektovej dokumentácie od úradu Hasičského a záchranného útvaru a súhlasného stanoviska, v zmysle požiadaviek objednávateľa, dotknutých orgánov verejnej správy.
	17. umožní orgánom štátneho stavebného dohľadu a nimi prizvaným znalcom prístup na stavenisko a vytvorí podmienky pre výkon dohľadu.
	18. počas zhotovovania diela zabezpečí také opatrenia, ktorými bude minimalizovaný negatívny vplyv diela na okolie a životné prostredie.
	19. zabezpečí účasť svojich zamestnancov a svojich subdodávateľov na preverovaní prác na diele objednávateľom a bez meškania vykoná opatrenia na odstránenie vytknutých vád a odchýlok od projektovej dokumentácie.
	20. umožní zástupcovi objednávateľa kontrolovať realizovanie diela.
	21. zodpovedá za čistotu a poriadok v okolí miesta realizácie diela a na stavenisku, a to počas celej doby zhotovovania diela; pre tento prípad na vlastné náklady zlikviduje stavebný odpad vzniknutý jeho činnosťou ako aj odstráni akékoľvek znečistenie okolia miesta realizácie diela vrátane priľahlých komunikácií.
	22. sa zaväzuje vypratať stavenisko do 3 dní odo dňa ukončenia realizácie diela.
	23. bude sa zúčastňovať objednávateľom organizovaných pravidelných operatívnych porád na úrovni zástupcov zmluvných strán a kontrolných dní zhotovovania diela. Kontrolný deň diela sa bude konať na písomné požiadanie zodpovedného zástupcu objednávateľa (technického dozoru).
	24. pri výrobkoch a iných veciach tvoriacich dielo, ktoré nie sú výslovne špecifikované v odsúhlasenej projektovej dokumentácií a/alebo v inej dokumentácii odsúhlasenej objednávateľom zhotoviteľovi podľa tejto zmluvy a/alebo v prípade ktorých objednávateľ o to požiada, je zhotoviteľ povinný pred zabudovaním do diela predkladať objednávateľovi k schváleniu príslušnú dokumentáciu. Objednávateľ sa k predloženej dokumentácii vyjadrí v primeranom čase umožňujúcom ich riadne posúdenie.
	25. nesmie svojou činnosťou v priebehu realizácie diela poškodiť alebo zničiť žiadne časti konštrukcií budovy objednávateľa (napr. fasáda, dvere, podlahy, malby a pod.); v prípade ich zničenia alebo poškodenia, je povinný ich uviesť bez zbytočného odkladu a na svoje náklady do pôvodného stavu pred zničením alebo poškodením.
	26. je povinný zabezpečiť pred realizáciou všetky potrebné povolenia na vykonanie rekonštrukčných prác na plynovom stabilnom hasiacom zariadení
2. Zhotoviteľ sa zaväzuje pri zabezpečovaní predmetu zmluvy podľa č. III. bodu 2 tejto zmluvy dbať aj na to, aby:
* neohrozil zdravie a bezpečnosť zamestnancov objednávateľa, ich partnerov a klientov
* neobmedzoval zamestnancov ani prevádzku objednávateľa pri výkone ich hlavnej činnosti

(ak je to nevyhnutné, potom s maximálnou ohľaduplnosťou a po dohode s príslušnými kompetentnými osobami objednávateľa)

* neohrozil bezpečnosť prevádzky objednávateľa
* neobmedzoval iné podporné prevádzky a služby
* v potrebnej miere komunikoval so zamestnancami objednávateľa, ich partnermi a klientmi tak, aby nedochádzalo k informačnej bariére medzi ním a jeho klientmi
* svojim výkonom prispel k maximálnej životnosti zariadení
* dodržiaval všetky povinné predpísané úkony (odborné prehliadky, skúšky, povinné údržby a úkony)
* dodržiaval všetky parametre prevádzky a údržby predpísané výrobcom zariadenia a príslušným značkovým servisom konkrétneho zariadenia
* v maximálnej miere predchádzal poruchám a nefunkčnosti zariadení
* udržoval čistotu, minimálnu prašnosť, nezaťažoval hlukom, zápachom a nadmerným osvetlením (pokiaľ je to nevyhnutné pre výkon konkrétnej služby, je povinný vopred prerokovať uvedenú skutočnosť s kompetentným zamestnancom objednávateľa a následne sa riadiť jeho pokynmi)
* pôsobil priaznivo na životné prostredie, respektíve ho neadekvátne nezaťažoval
* používal ekologicky vhodné prostriedky a nástroje
* nezvyšoval svojou činnosťou iné neplánované a vopred neodsúhlasené náklady na strane klienta (v prípade ich vzniku vinou uchádzača, budú ním uhradené v preukázanej výške)
* v maximálnej miere používal a aplikoval energeticky účinné spotrebiče (s nízkou spotrebou)
* zabezpečil likvidáciu všetkých nepotrebných náhradných dielov v súlade s platnou environmentálnou legislatívou Slovenskej republiky a o ich likvidácii predloží objednávateľovi doklad najneskôr ku dňu odovzdania a prevzatia diela.
	1. Zhotoviteľ ďalej zaistí:
* aby všetci jeho zamestnanci sa správali v súlade s pravidlami stanovenými objednávateľom, dodržiavali všetky bezpečnostné pravidlá a predpisy týkajúce sa BOZP a PO, zúčastňovali pravidelných školení a oboznámení PO v objektoch objednávateľa,
* aby všetci jeho zamestnanci boli riadne ustrojení, čistí a viditeľne a zreteľne označení identifikačnými štítkami svojej spoločnosti,
* aby všetci jeho zamestnanci sa chovali k zamestnancom objednávateľa, jeho klientom a nájomníkom zdvorilo.

V prípade zistenia porušenia etických a morálnych pravidiel si objednávateľ vyhradzuje právo okamžitej nápravy a výmeny zamestnanca zhotoviteľa alebo subdodávateľa s tým, že tejto osobe od okamihu zistenia daných porušení nebude povolený vstup do objektov objednávateľa.

* 1. Vstup do objektov objednávateľa:

Vstupy do objektov a všetkých priestorov objednávateľa sa riadia vnútornými predpismi a pokynmi objednávateľa.

Objednávateľ požaduje na začiatku zmluvného vzťahu presné vyšpecifikovanie – menný zoznam osôb zhotoviteľa, ktorí sa budú podieľať na plnení predmetu zmluvy.

Menný zoznam musí obsahovať:

* meno a priezvisko zamestnanca, resp. subdodávateľa,
* číslo občianskeho preukazu,
* výpis z registra trestov nie starší ako tri mesiace.

Na základe uvedených údajov a po odsúhlasení objednávateľom budú zamestnancom zhotoviteľa vystavené vstupové oprávnenia (preukaz a vstupová karta).

V prípade personálnych zmien počas roka (výmeny zamestnanca, nástupu nového zamestnanca a pod.) je zhotoviteľ povinný zabezpečiť všetky vyššie uvedené náležitosti potrebné k povoleniu vstupu.

Zhotoviteľ alebo spolupracujúca osoba bude ďalej povinná:

* pri vstupe do objektu banky sa bez vyzvania preukázať službukonajúcemu bankovému policajtovi. Povinnosť preukazovať sa bez vyzvania sa nevyžaduje, ak je vstup do neverejných priestorov banky zabezpečený cez technické zariadenie umožňujúce kontrolovaný vstup (turniket, priepust a podobne) použitím vstupovej karty,
* chrániť preukaz a vstupovú kartu pred poškodením, zničením, stratou, odcudzením alebo zneužitím inou osobou,
* v žiadnom prípade neposkytovať zverené vstupové karty iným osobám,
* počas celého pobytu v priestoroch objednávateľa nosiť preukaz návštevníka na viditeľnom mieste

Stratu alebo krádež preukazu, ako aj jeho poškodenie a zmeny v osobných údajoch bude zhotoviteľ povinný bezodkladne oznámiť zodpovednému zamestnancovi objednávateľa.

* 1. Zhotoviteľ potvrdzuje, že je spôsobilý vykonávať predmet zmluvy a je držiteľom nasledovných certifikátov oprávňujúcich ho poskytovať predmet tejto zmluvy:
1. CERTIFIKÁT pre navrhovaný systém, Automatické stabilné hasiace zariadenie plynové, typ: <vyplní uchádzač>
2. CERTIFIKÁT o  odbornej spôsobilosti na nakladanie s fluórovanými skleníkovými plynmi a kontrolovanými látkami v stabilných protipožiarnych systémoch a hasiacich prístrojoch vydaný podľa § 6 ods. 5 zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov, Nariadenia Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006  a tiež v súlade s § 5 ods. 1 zákona č. 321/2012 Z. z o ochrane ozónovej vrstvy zeme a o zmene a doplnení niektorých zákonov v znení zákona č. 180/2013 Z. z. a nariadenia Európskeho parlamentu a Rady (ES) č. 1005/2009 zo 16. septembra 2009 o látkach, ktoré poškodzujú ozónovú vrstvu. Na druh činnosti: - inštalácia systémov a údržba a servis systémov,
3. Oprávnenie číslo < vyplní uchádzač >– EZ – O (OU,R,M) – E2 – A,B

Vydané: < vyplní uchádzač >.

podľa § 14 ods. 1 písm. a) a § 15 ods. 4 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov na základe odborného stanoviska č.: 00679/1/2011 z preverenia odbornej spôsobilosti zamestnávateľa:

Názov a sídlo: < vyplní uchádzač >Na druh činnosti: O - oprava vyhradených technických zariadení elektrických v rozsahu:

OU - oprava a údržba,

R - rekonštrukcia,

 M - montáž do funkčného celku na miesto budúcej prevádzky

 V rozsahu: E2 technické zariadenia elektrické s napätím do 1000V

 Triedy objektov: A objekty bez nebezpečenstva výbuchu

 B objekty s nebezpečenstvom výbuchu

1. Oprávnenie číslo < vyplní uchádzač >– TZ – O (OU,M) – Ab1, b2, Bb1,b2, d

Vydané: < vyplní uchádzač >.

podľa článku 13 STN EN ISO/IEC 17020 (01 5260):2005 na základe odborného stanoviska z preverenia odbornej spôsobilosti podnikateľa:

Názov a sídlo: < vyplní uchádzač >

Na druh činnosti: O - oprava vyhradených technických zariadení tlakových v rozsahu:

 OU - oprava a údržba

 M - montáž do funkčného celku na mieste budúcej prevádzky v rozsahu:

 Technické zariadenia tlakové skupiny A b1, b2

 Technické zariadenia tlakové skupiny B b1, b2, d

1. Oprávnenie číslo < vyplní uchádzač >– TZ – S – Ab1,b2, Bb1, b2, d, f1

Vydané: < vyplní uchádzač >.

podľa § 14 ods. 1 písm. a) a § 15 ods. 4 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov na základe odborného stanoviska č. 00654/1/2011-2 z preverenia odbornej spôsobilosti zamestnávateľa:

 Názov a sídlo: <vyplní VO>

Na druh činnosti: S - odborné prehliadky a odborné skúšky vyhradených technických zariadení tlakových v prevádzke.

 V rozsahu: Technické zariadenia tlakové skupiny A b1, b2

 Technické zariadenia tlakové skupiny B b1, b2, d, f1

**Článok VI.**

**Subdodávatelia zhotoviteľa a register partnerov verejného sektora**

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 2 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny.

# V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 pracovné dni pred jeho plánovaným využitím. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 2 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.

# Zhotoviteľ vyhlasuje, že má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) a počas trvania tejto zmluvy o dielo bude udržiavať zápis v tomto registri a riadne plniť všetky povinnosti vyplývajúce pre neho zo zákon č. 315/2016 Z. z..

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 2 tejto zmluvy, resp. následne doplneným/zmeneným postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# Objednávateľ je oprávnený požadovať od zhotoviteľa zmluvnú pokutu vo výške 5 % z ceny diela, ak objednávateľovi vznikne právo na odstúpenie od zmluvy podľa § 15 ods. 1 zákona č. 315/2016 Z. z. alebo § 19 ods. 3 zákona č. 315/2016 Z. z..

# V prípade, ak zhotoviteľ poruší povinnosť v zmysle bodu 4 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur (slovom: päťtisíc eur) bez DPH za každé jednotlivé porušenie stanovenej povinnosti.

# V prípade omeškania zhotoviteľa so splnením povinnosti v zmysle bodu 5 tohto článku zmluvy, má objednávateľ právo na zmluvnú pokutu vo výške 500 eur (slovom: päťsto eur) bez DPH za každý aj začatý deň omeškania.

**Článok VII.**

**Miesto, termín a čas realizácie diela**

1. Miestom realizácie diela sú priestory archívov na 1.PP-3.PP v budove objednávateľa.
2. Termín realizácie diela je nasledovný:
	1. začatie realizácie diela: do 10 dní odo dňa odovzdania staveniska v zmysle bodu 10 tohto článku zmluvy.
	2. ukončenie realizácie diela: do 4 mesiacov odo dňa začatia realizácie diela.
3. Podrobný časový harmonogram realizácie diela tvorí prílohu č. 3 tejto zmluvy, je záväzný pre zmluvné strany a môže byť zmenený iba s písomným súhlasom objednávateľa (ďalej len „časový harmonogram“).
4. Zhotoviteľ nebude v omeškaní s dodaním diela, ak objednávateľ zhotoviteľa písomne upozorní, aby v zhotovovaní diela nepokračoval, a to z dôvodu potreby získania stanoviska dotknutého orgánu verejnej správy prípadne inej dotknutej organizácie.
5. Ak sa vyskytne prekážka, pre ktorú nebude zhotoviteľ schopný odovzdať alebo dodať včas dielo prípadne niektorú jeho časť, je zhotoviteľ povinný bez zbytočného odkladu o tom informovať objednávateľa a zvolať pracovné stretnutie, na ktorom si zmluvné strany dohodnú ďalší postup.
6. V prípade, ak dôjde k zmene termínu plnenia predmetu zmluvy podľa tohto článku zmluvy, zmena musí byť vykonaná vo forme písomného dodatku k tejto zmluve.
7. Čas plnenia predmetu zmluvy je nasledovný:
	1. práce na diele vyznačujúce sa zvýšenou hlučnosťou možno vykonávať v pracovných dňoch v čase od 15.00 h do 22.00 h a soboty a nedele od 08.00 h do 20.00 h.
	2. práce na diele nehlučného charakteru možno vykonávať v pracovných dňoch v čase od 7.00 h do 22.00 h a soboty a nedele od 7.00 h do 22.00 h.
8. Zhotoviteľ nie je v omeškaní s termínom realizácie diela počas doby, keď nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom termín realizácie diela sa predĺži o túto dobu. Pokiaľ dôjde v dobe realizácie diela k takým zmenám projektového riešenia, ktoré vyžadujú zväčšenie dohodnutého rozsahu vykonania diela naviac prácami oproti schválenej projektovej dokumentácii, predĺži sa po vzájomnom odsúhlasení zmluvných strán termín realizácie diela o dobu potrebnú na realizovanie požadovaných zmien a naviac prác. Zhotoviteľ musí vykonať o tejto skutočnosti záznam v stavebnom denníku, ktorý umusí byť potvrdený objednávateľom.
9. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
10. Objednávateľ sa zaväzuje odovzdať miesto realizácie diela, t. j. stavenisko, bezodkladne najneskôr do 5 dní odo dňa účinnosti zmluvy. Zhotoviteľ sa zaväzuje stavenisko prevziať. O odovzdaní a prevzatí staveniska vyhotovia zmluvné strany písomný zápis o odovzdaní a prevzatí staveniska (ďalej len „zápis o odovzdaní a prevzatí staveniska“), ktorý podpíšu oprávnení zástupcovia oboch zmluvných strán. Podpísaním zápisu o odovzdaní a prevzatí staveniska zhotoviteľom prechádza na zhotoviteľa nebezpečenstvo škody na realizovanom diele v mieste realizácie diela a to až do doby odovzdania diela v zmysle článku VIII. tejto zmluvy.

**Článok VIII.**

**Odovzdanie diela**

1. Zmluvné strany sa dohodli, že dielo bude odovzdané a prevzaté v celku, ak sa v priebehu zhotovenia diela zmluvné strany písomne nedohodnú inak.
2. Zhotoviteľ písomne e-mailom oznámi v dostatočnom časovom predstihu najmenej však 3 pracovné dni vopred objednávateľovi, že dielo je pripravené na odovzdanie objednávateľovi. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia diela.
3. O odovzdaní a prevzatí diela bude vyhotovený písomný protokol o odovzdaní a prevzatí diela (ďalej len „protokol o odovzdaní a prevzatí diela“), ktorý podpíšu oprávnení zástupcovia oboch zmluvných strán. Pokiaľ sa objednávateľ rozhodne prevziať dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v protokole o odovzdaní a prevzatí diela odstrániť v lehotách primerane určených objednávateľom.
4. Súčasťou protokolu o odovzdaní a prevzatí diela bude aj odovzdanie všetkej potrebnej dokumentácie a dokladov, ktorými zhotoviteľ deklaruje kvalitu vykonaných prác na diele:
5. správa o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
6. zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),
7. zápisy o vykonaných revíziách v zmysle platných technických noriem,
8. osvedčenia o akosti použitých materiálov, certifikáty,
9. fotokópie zo stavebného denníka,
10. doklady o preukázaní zhody, atesty, certifikáty použitých výrobkov na zhotovenom diele,
11. potvrdenie správcu skládky o prijatí stavebných odpadov vo fakturovanom množstve,
12. potvrdenie o odstránení vád a nedorobkov (v prípade ak boli zistené),
13. projektovú dokumentáciu skutočného vyhotovenia stavby.
14. Pokiaľ zhotoviteľ nepredloží všetky dokumenty a doklady uvedené ako súčasť protokolu o odovzdaní a prevzatí diela, dielo má vady brániace užívaniu a nie je pripravené k odovzdaniu.
15. Objednávateľ je oprávnený odmietnuť dielo prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.
16. Zmluvné strany sa dohodli, že dielo bude odovzdané zhotoviteľom a prevzaté objednávateľom v sídle objednávateľa.
17. V zmysle § 542 ods. 1 Obchodného zákonníka prechádza akákoľvek časť a/alebo súčasť diela realizovaná zhotoviteľom priamo do vlastníctva objednávateľa, a to okamihom realizácie (spracovania). Nebezpečenstvo škody na zhotovovanej veci však do doby úplného odovzdania celého diela znáša v zmysle príslušného ustanovenia tejto zmluvy zhotoviteľ.

**Článok IX.**

**Cena a platobné podmienky**

1. Cena za dielo v rozsahu stanovenom touto zmluvou bola dojednaná dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Položkový rozpočet ceny za dielo je uvedený v prílohe č. 4 tejto zmluvy a je pevne stanovený, pričom celková cena za dielo je nasledovná:

**celková cena za dielo bez DPH vo výške: <vyplní uchádzač> eur bez DPH**

**(slovom: <vyplní uchádzač> eur bez DPH).**

1. V celkovej cene za dielo sú zahrnuté všetky náklady zhotoviteľa spojené s plnením predmetu tejto zmluvy, najmä doprava, náklady na dodávku materiálu, náklady na odvoz a likvidáciu odpadu, náklady na účasť na pracovných stretnutiach, náklady za záručné práce a opravy diela,  odstraňovanie všetkých vád a nedorobkov diela a pod. V celkovej cene za dielo je zahrnutá aj cena skladovanie rezervnej zásoby hasiacej látky automatického stabilného hasiaceho zariadenia vrátane súvisiacich obslužných činností.
2. V cenách za vykonanie služieb podľa článku III. bodu 2 písm. a), b) a c) tejto zmluvy sú zahrnuté všetky náklady spojené s plnením tejto časti predmetu tejto zmluvy (ako napr.: náklady na likvidáciu odpadov, náklady na dopravu, poplatky a iné). Zhotoviteľ nie je oprávnený účtovať objednávateľovi žiadne ďalšie náklady, ktoré mu vzniknú pri plnení predmetu tejto zmluvy.
3. Cenu za dielo je možné zvýšiť v súlade s § 18 zákona o verejnom obstarávaní a len v prípade, keď vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy, alebo ak objednávateľ bude od zhotoviteľa požadovať naviac práce, ktoré nie sú predmetom tejto zmluvy (ďalej len „naviac práce“). Zmena ceny za dielo musí byť vykonaná len vo forme písomného dodatku k tejto zmluve. V prípade prác naviac sa zmluvné strany dohodli, že budú ocenené podľa jednotkových cien uvedených v jednotlivých položkách prílohy č. 4 tejto zmluvy. V prípade nemožnosti ocenenia prác naviac podľa predchádzajúcej vety, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona Národnej rady Slovenskej republiky č. 18/1996 Z. z. o cenách v znení neskorších predpisov. Podkladom na uzatvorenie dodatku bude písomný súhlas objednávateľa s naviac prácami alebo písomná požiadavka objednávateľa na naviac práce.
4. Fakturácia prác za dielo sa bude vykonávať po úsekoch a to konkrétne po ukončení každého samostatného podlažia 1. PP, 2. PP a 3. PP, formou faktúr vystavených na základe zhotoviteľom predložených a objednávateľom odsúhlasených súpisov skutočne vykonaných prác na diele, vrátane hodnoty zabudovaného materiálu. Zhotoviteľ je oprávnený vystaviť faktúru po ukončení prác na úsekoch predstavujúcich stavebné práce na podlažiach 1. PP, 2. PP a 3. PP najneskôr do 15-teho dňa mesiaca nasledujúceho po mesiaci, v ktorom boli práce vykonané. Konečnú faktúru je zhotoviteľ oprávnený vystaviť najneskôr do 15 dní po podpise protokolu o odovzdaní a prevzatí celkového diela podpísaného oboma zmluvnými stranami a po odsúhlasení skutočne vykonaných prác na diele objednávateľom.
5. Zhotoviteľ je povinný predložiť na odsúhlasenie zástupcovi objednávateľa súpis vykonaných prác na diele, ktorý ich odsúhlasí, resp. vráti na prepracovanie do 5 pracovných dní od jeho predloženia.
6. Objednávateľ zadrží zhotoviteľovi z každej faktúry sumu vo výške 10 % celkovej ceny za dielo bez DPH, z ktorej:

7.1 7 % uhradí objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po odstránení vád a nedorobkov zistených pri prevzatí diela objednávateľom, ak nedôjde k jej použitiu v zmysle bodu 9 tohto článku zmluvy,

7.2 3 % uhradí objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby, ak nedôjde k jej použitiu v zmysle bodu 10 tohto článku zmluvy.

1. V prípade podľa bodu 7 tohto článku zmluvy bude zadržaná čiastka vytvorená tak, že objednávateľ zadrží z faktúry čiastku vo výške 10 % z celkovej ceny za dielo bez DPH. Zhotoviteľ uvedie výšku zadržanej čiastky na  faktúre. Zmluvné strany sa vzájomne dohodli, že po dobu plnenia predmetu tejto zmluvy suma zadržanej čiastky ako formy zabezpečenia nepredstavuje nezaplatenú časť dohodnutej ceny za dielo, s ktorou by bol objednávateľ v omeškaní so zaplatením, ale dohodou zmluvných strán, že táto nesplatná pohľadávka zhotoviteľa slúži na účel uvedený v bode 10 alebo 11 tohto článku zmluvy.
2. Zadržanú čiastku v zmysle bodu 7.1 tohto článku zmluvy je objednávateľ oprávnený použiť na prípadnú úhradu nákladov na odstránenie vád a nedorobkov, ktoré zhotoviteľ neodstránil v lehote stanovenej v protokole o odovzdaní a prevzatí diela alebo úhradu akýchkoľvek nárokov objednávateľa voči zhotoviteľovi v priamej alebo nepriamej súvislosti s touto zmluvou.
3. Zadržanú čiastku v zmysle bodu 7.2 tohto článku zmluvy alebo v zmysle bodu 8 tohto článku zmluvy je objednávateľ oprávnený použiť na prípadnú úhradu nákladov na odstránenie vád zistených objednávateľom počas záručnej doby, na ktorých odstránenie je v zmysle tejto zmluvy povinný zhotoviteľ, alebo ich zhotoviteľ neodstráni v súlade s technicko-kvalitatívnymi podmienkami podľa tejto zmluvy a v lehote určenej podľa príslušných ustanovení tejto zmluvy a bude určená aj na úhradu nároku objednávateľa na náhradu škody, ktorá objednávateľovi porušením uvedených povinností skutočne vznikne. Tým nie je dotknutý nárok objednávateľa na náhradu škody prevyšujúcej zadržanú finančnú čiastku. Zároveň je zadržaná čiastka určená na zabezpečenie aj iných peňažných pohľadávok objednávateľa voči zhotoviteľovi, ktoré vzniknú v priamej alebo nepriamej súvislosti s touto zmluvou.
4. Fakturácia a platenie poskytnutých služieb podľa čl. III písm. a), b) a c) bodu 2 tejto zmluvy sa budú vykonávať prostredníctvom čiastkových faktúr. Zhotoviteľ má právo fakturovať kontroly čiastkovou faktúrou po riadnom poskytnutí konkrétnej služby na základe písomného potvrdenia o vykonaní služby a činnosti zodpovednou osobou objednávateľa. Prílohou každej čiastkovej faktúry podľa tohto bodu bude zápis o vykonaní konkrétnej služby podľa predmetu zmluvy potvrdený zodpovednou osobou objednávateľa a zápis do prevádzkového denníka.
5. K cene za dielo bude fakturovaná DPH podľa platného všeobecne záväzného právneho predpisu účinného v čase fakturácie.
6. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
7. Faktúra je splatná do 30 dní odo dňa jej doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a/alebo formálnej stránke správne vyhotovená alebo bude obsahovať nesprávne údaje, objednávateľ je oprávnený ju vrátiť zhotoviteľovi na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
8. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods.1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
9. V prípade, ak dôjde k odstúpeniu alebo ukončeniu tejto zmluvy z dôvodov na strane objednávateľa, zhotoviteľ vyúčtuje vykonané práce na predmete zmluvy ku dňu odstúpenia alebo ukončenia tejto zmluvy vo výške zodpovedajúcej vzájomne odsúhlaseného rozsahu vykonaných prác k dátumu odstúpenia alebo ukončenia zmluvy.
10. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
11. Ceny za dodanie jednotlivých položiek predmetu plnenia podľa čl. III. bodu 2 písm. a), b) a c) tejto zmluvy je prípustné zvýšiť o nárast miery inflácie, pričom podkladom k týmto úpravám budú oficiálne štatistické údaje vyhlásené Štatistickým úradom Slovenskej republiky. Úpravu cien podľa predchádzajúcej vety je možné dohodnúť len písomným dodatkom k tejto zmluve na návrh zhotoviteľa najskôr po uplynutí 24 mesiacov odo dňa účinnosti tejto zmluvy po preukázaní nárastu inflácie a po odsúhlasení zo strany objednávateľa, v súlade s § 18 ods. 1 písm. a) zákona o verejnom obstarávaní.

**Článok X.**

**Súčinnosť objednávateľa**

* 1. Objednávateľ sa zaväzuje, že počas zhotovovania diela poskytne zhotoviteľovi potrebnú súčinnosť spočívajúcu najmä, nie však výlučne v odovzdaní doplňujúcich údajov, spresnení podkladov, vyjadrení a stanovísk, ktoré sú nevyhnutne potrebné na splnenie predmetu zmluvy zhotoviteľom.
	2. Súčinnosť pred začiatkom zhotovovania diela objednávateľ poskytuje formou:
1. definovania kvalitatívnych nárokov na dielo najmä umožnením obhliadky budovy objednávateľa,
2. definovania funkčných a prevádzkových požiadaviek objednávateľa na prevádzkyschopnosť budovy objednávateľa.
	1. Súčinnosť v priebehu zhotovovania diela objednávateľ poskytuje formou:
3. odovzdania potrebných podkladov, ktoré zásadným spôsobom môžu ovplyvniť zhotovenie diela resp. vykonanie predmetu zmluvy, a ktoré má objednávateľ k dispozícií,
4. účasti na spoločných rokovaniach, operatívnych poradách a pracovných stretnutiach.
	1. Objednávateľ poskytne zhotoviteľovi súčinnosť v primeranej lehote stanovenej zhotoviteľom v písomnej e-mailovej výzve.
	2. Objednávateľ sa na vyzvanie zhotoviteľa zároveň zúčastní prerokovania diela v stave rozpracovanosti, konzultácií so zhotoviteľom a jeho subdodávateľmi, v primeranom čase poskytne svoje vyjadrenie, resp. odsúhlasenie a prípadné pripomienky k riešeniu predmetu zmluvy tak, aby bolo možné včas ukončiť práce na celom predmete zmluvy.

**Článok XI.**

**Zodpovednosť za vady a záručná doba**

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom, ako aj po stanovenú záručnú dobu, technické vlastnosti zhodné s požiadavkami všeobecne záväzných právnych predpisov, STN, STN EN, a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo má vady, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa projektovej dokumentácie alebo nemá vlastnosti určené podľa požiadaviek objednávateľa uvedených v tejto zmluve.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, avšak musia byť zmluvnými stranami písomne odsúhlasené zápisom v stavebom denníku.
4. Záručná doba na dielo je 4 roky. Záručná doba začína plynúť odo dňa protokolárneho odovzdania diela zhotoviteľom a prevzatia diela objednávateľom v súlade s článkom VIII. tejto zmluvy.
5. Náklady na odstránenie objednávateľom preukázaných vád diela znáša zhotoviteľ, okrem tých prípadov, ak ide o vady diela, ktoré preukázateľne zavinil objednávateľ. O tejto skutočnosti musí byť spísaný záznam.
6. Každá vada diela zistená objednávateľom počas záručnej doby musí byť bez zbytočného odkladu písomne oznámená zhotoviteľovi (ďalej len „reklamácia“). Objednávateľ je povinný v reklamácii uviesť najmä, nie však výlučne, popis vady, jej rozsah a pravdepodobné príčiny vzniku vady. Zhotoviteľ je povinný bez zbytočného odkladu po prijatí reklamácie od objednávateľa, najneskôr však do 24 hodín po prijatí reklamácie, zvolať reklamačné konanie konajúce sa za prítomnosti objednávateľa, ktorého účelom bude prerokovanie predmetu reklamácie, oprávnenosti podania reklamácie a prijatie vzájomných dohôd za účelom vybavenia reklamácie a odstránenia vád. Zhotoviteľ na základe analýzy reklamácie bezodkladne poskytne objednávateľovi informácie o charaktere vady diela, jej rozsahu, dôvodoch a príčinách vzniku vady. V prípade, ak zodpovedným subjektom za vadu bude zhotoviteľ diela, potom zmluvné strany dohodnú spôsob a primeranú lehotu na odstránenie vady. Lehota bude dohodnutá zmluvnými stranami s ohľadom na posúdenie predmetu, rozsahu a časovej náročnosti nevyhnutných prác, ktorých predmetom bude odstránenie vady. Zhotoviteľ sa zaväzuje vykonať odstránenie vady diela v dohodnutej lehote podľa tohto bodu zmluvy.
7. V prípade, ak sa zmluvné strany nedohodnú na primeranej lehote na odstránenie vady podľa bodu 6 tohto článku zmluvy, je zhotoviteľ povinný v prípade, ak ide o vady diela brániace jeho užívaniu odstrániť bez zbytočného odkladu najneskôr do 48 hodín od uskutočnenia reklamačného konania v zmysle bodu 6 tohto článku zmluvy, ostatné vady v lehote 3 pracovných dní od uskutočnenia reklamačného konania v zmysle bodu 6 tohto článku zmluvy. V prípade nedostupnosti stavebného materiálu potrebného na odstránenie vady sa lehota na odstránenie vady predlžuje o čas dodania stavebného materiálu zhotoviteľovi a nový termín zmluvné strany písomne potvrdia v písomnom zázname.
8. Zmluvné strany sa dohodli, že vadné súčasti diela sa prioritne odstraňujú dodaním novej súčasti diela, ak sa zmluvné strany nedohodnú inak.
9. V prípade, ak zhotoviteľ neodstráni vadu v dohodnutej dobe v zmysle bodu 6 alebo 7 tohto článku zmluvy, je objednávateľ oprávnený zabezpečiť jej odstránenie u tretej osoby na náklady zhotoviteľa bez vplyvu na poskytnutú záruku.
10. O dobu odstraňovania vád a pre dobu počas ktorej nie je možné dielo používať sa predlžuje doba poskytnutej záruky diela.

**Článok XII.**

**Poistenie**

1. Na zaistenie prípadných nárokov objednávateľa na náhradu škody vyplývajúcej z tejto zmluvy zhotoviteľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Zhotoviteľ je povinný na žiadosť objednávateľa preukázať ku dňu podpisu tejto zmluvy, že má platné poistenie zodpovednosti za škodu s dohodnutou poistnou sumou najmenej 200 000,- eur (slovom: dvestotisíc eur). Zhotoviteľ je zároveň povinný predmetné poistenie mať v platnosti a účinnosti po celú dobu realizácie diela vrátane záručnej doby stanovenej touto zmluvou.
2. Zhotoviteľ sa zaväzuje predložiť objednávateľovi platnú poistnú zmluvu, resp. poistný certifikát do 5 dní odo dňa písomnej žiadsoti objednávateľa .

**Článok XIII.**

**Zmluvné sankcie**

1. V prípade omeškania zhotoviteľa so zhotovením diela v termínoch uvedených v článku VII. bode 2 tejto zmluvy a/alebo v termínoch uvedených v časovom harmonograme, je objednávateľ oprávnený uplatniť si u zhotoviteľa zmluvnú pokutu vo výške 0,05 % z celkovej ceny za dielo bez DPH za každý aj začatý deň omeškania.
2. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1 000 eur (slovom: tisíc eur) bez DPH za každé jedno porušenie povinností osobitne v prípadoch uvedených v článku V. bode 2.9 zmluvy alebo v článku V. bode 2.12 tejto zmluvy.
3. Za neodstránenie vady diela v lehote uvedenej v článku XI. bode 6 alebo 7 tejto zmluvy, je objednávateľ oprávnený uplatniť si u zhotoviteľa zmluvnú pokutu vo výške 0,05 % z celkovej ceny za dielo bez DPH za každý aj začatý deň omeškania.
4. Za neuhradenie faktúry objednávateľom v termíne splatnosti, pokiaľ faktúra spĺňala všetky náležitosti, si zhotoviteľ môže uplatniť úrok z omeškania vo výške 0,022 % z neuhradenej fakturovanej čiastky za každý aj začatý deň omeškania.
5. V prípade, že zhotoviteľ sa dostane s plnením predmetu podľa čl. III bodu 2 tejto zmluvy do omeškania, je povinný objednávateľovi zaplatiť zmluvnú pokutu vo výške 0,05 % z ceny nevykonaného predmetu plnenia tejto zmluvy za každý aj začatý deň omeškania.
6. Zhotoviteľ uhradí objednávateľovi zmluvnú pokutu vo výške 5.000,- eur bez DPH za každé jednotlivé porušenie záväzku uvedeného kdekoľvek v tejto zmluve týkajúcej sa poistenia.
7. Zhotoviteľ uhradí objednávateľovi zmluvnú pokutu vo výške 5.000,- eur bez DPH za každé jednotlivé porušenie záväzku mlčanlivosti zhotoviteľa.
8. Povinnosť uhradiť zmluvnú pokutu vzniká bez ohľadu na skutočnosť, či NBS vznikla škoda v dôsledku porušenia povinnosti zhotoviteľom. Zmluvné strany sa dohodli, že objednávateľ je oprávnený popri nároku na zmluvnú pokutu podľa tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
9. Zmluvné pokuty podľa tejto zmluvy sú splatné do 14 dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XIV.**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí zhotoviteľ bez meškania a nie neskôr ako do 5 kalendárnych dní odo dňa výskytu vyššej moci oznámiť objednávateľovi pôsobenie a charakter vyššej moci a ďalej sa bude postupovať podľa Obchodného zákonníka.

**Článok XV.**

**Ukončenie zmluvy**

1. Zmluvu je možné ukončiť nasledovnými spôsobmi:
2. písomnou dohodou zmluvných strán,
3. písomným odstúpením od zmluvy ktoroukoľvek zo zmluvných strán,
4. písomnou výpoveďou objednávateľa so 7-dňovou výpovednou lehotou bez udania dôvodu.
5. Zmluvné strany sú oprávnené odstúpiť od zmluvy:
6. ak ide o nepodstatné porušenie zmluvy v zmysle § 346 Obchodného zákonníka,
7. ak ide o podstatné porušenie zmluvy definované v tejto zmluve alebo v Obchodnom zákonníku.
8. Za podstatné porušenie povinnosti zhotoviteľa sa rozumie aj:
9. omeškanie zhotoviteľa viac ako 5 kalendárnych dní s realizáciou diela v termíne uvedenom v článku VII. bode 2 zmluvy,
10. ak zhotoviteľ vykonáva dielo vadne (v rozpore s projektovou dokumentáciou, STN, STN EN a/alebo pokynmi objednávateľa) a napriek písomnému upozorneniu objednávateľa vo vadnom vykonávaní diela pokračuje alebo vadu neodstráni v  lehote primerane stanovenej objednávateľom v zmysle článku IV. bodu 10 tejto zmluvy,
11. ak zhotoviteľ nevypracuje realizačnú projektovú dokumentáciu diela a nezabezpečí jej odsúhlasenie úradom Hasičského a záchranného útvaru a objednávateľom do 30 kalendárnych dní od nadobudnutia účinnosti tejto zmluvy,
12. ak zhotoviteľ stratí ktorýkoľvek certifikát uvedený v článku III. bode 3.3 tejto zmluvy,
13. ak zhotoviteľ nedodrží časy poskytovania služieb podľa tejto zmluvy,
14. ak zhotoviteľ nedodrží svoje záväzky vyplývajúce z tejto zmluvy týkajúce sa poistenia,
15. ak zhotoviteľ poruší záväzok mlčanlivosti vyplývajúci z tejto zmluvy,
16. ak zhotoviteľ bude vykonávať služby podľa čl. III. bodu 2 v rozpore s podmienkami dohodnutými v tejto zmluve,
17. podstatné porušenia zmluvy definované v iných ustanoveniach tejto zmluvy.
18. Objednávateľ má právo okamžite odstúpiť od tejto zmluvy okrem prípadov nepodstatného a podstatného porušenia zmluvy, keď bude na zhotoviteľa podaný návrh na vyhlásenie konkurzu.
19. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
20. Výpovedná lehota podľa bodu 1 písm. c) tohto článku zmluvy začína plynúť prvým dňom nasledujúceho mesiaca po doručení výpovede druhej zmluvnej strane.
21. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.
22. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.

**Článok XVI.**

**Riešenie sporov**

Zmluvné strany sa dohodli, že všetky spory, ktoré vzniknú z tejto zmluvy či v súvislosti s touto zmluvou budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorákoľvek zmluvná strana oprávnená podať na miestne a vecne príslušný súd v Slovenskej republike návrh, aby súd o takomto spore rozhodol.

**Článok XVII.**

**Záverečné ustanovenia**

1. Zmluvné strany sa dohodli, že písomná korešpondencia bude zasielaná na adresy uvedené v článku I. tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. v prípade zmeny podľa prvej vety tohto bodu na inú adresu písomne oznámenú druhej zmluvnej strane.
2. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanovením § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
6. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
7. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
8. Zmluva je vyhotovená v piatich rovnopisoch, dva rovnopisy sú určené pre zhotoviteľa a tri rovnopisy sú určené pre objednávateľa.
9. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
10. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 10 dní pred predpokladanou zmenou.
11. Neoddeliteľnou súčasťou tejto zmluvy sú nasledujúce prílohy:
12. Príloha č. 1 – Špecifikácia diela

Príloha č. 2 – Zoznam subdodávateľov zhotoviteľa

Príloha č. 3 – Časový harmonogram

Príloha č. 4 – Položkový rozpočet ceny za dielo a cena za služby podľa čl. III bod 2 tejto zmluvy

Príloha č. 5 – Špecifikácia služieb podľa čl. III bod 2 tejto zmluvy

Príloha č. 6 – Zoznam osôb určených na plnenie zmluvy

Príloha č. 7 – Podmienky realizácie diela týkajúce sa BOZP, PO a OŽP

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa: Za zhotoviteľa:

V Bratislave, dňa ............................... V <vyplní uchádzač>, dňa ...............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 1 zmluvy o dielo č. C-NBS1-000-074-831**

**Špecifikácia diela**

#### Základné informácie

#### Legislatívny stav systému zariadenia

POPIS JESTVUJÚCEHO STAVU STAVBY

Objekt Národnej banky Slovenska, Imricha Karvaša 1, Bratislava sa nachádza v mestskej zástavbe oproti budovy Slovenského rozhlasu. Stavba je projektovaná ako monolitický skelet so sústavou nosných stĺpov. Obvodové konštrukcie sú zo železobetónu s predradeným obvodovým plášťom. Vo výškovej časti budovy je pred obvodový plášť predradený ďalší celozasklený obvodový plášť s medzi priestorom širokým 600 mm. V kancelárskych priestoroch a chodbách je teplota v zimnom období +20oC. V podzemných podlažiach - 1. PP, 2. PP a 3. PP je vo všetkých priestoroch minimálna teplota + 5oC. Projekt automatického stabilného zariadenia plynového rieši aktívnu ochranu vybraných priestorov objektu.

#### Technický opis existujúceho riešenia v Národnej banke Slovenska

* + 1. Rozsah chránených vybraných priestorov s plynovým SHZ vychádzal zo schváleného projektu pre stavebné povolenie z roku 1996 a je prispôsobený zmenám, ktoré vyplynuli z riešenia statiky a dopracovania zmien stavebno architektonického riešenia.

Prevádzkový súbor PS 31 budovy Národnej banky Slovenska, Imricha Karvaša 1, Bratislava bol naprojektovaný, inštalovaný, skolaudovaný a bol aj uvedený do trvalého užívania ako „prevádzkový súbor SHZ“ pozostávajúci z dvoch rôznych druhov zariadení SHZ:

- 1/vodné a SHZ

- 2/plynové s hasiacou látkou FM 200, avšak iba s jednou riadiacou požiarnou ústredňou, ktorá

odovzdáva signály z PS 31/SHZ – na PS 15/EPS

Projekt automatického stabilného zariadenia plynového rieši aktívnu ochranu nasledovných priestorov:

|  |  |  |
| --- | --- | --- |
| PODLAŽIE | PRIESTOR | HASEBNÝ ÚSEK (HU) |
| 3.PP | Archív | HÚ č.10 miestn. č.126 |
| 2.PP | Archív | HÚ č.9 miestn. č.115 |
| 2.PP | Archív obrazov | HÚ č.8 miestn. č.169 |
| 1.PP | Archív dokumentov - ŠT | HÚ č.7 miestn. č.170 |
| Archív | HÚ č.6 miestn. č.1 |
| 3.NP | Výpočtové stredisko | HÚ č.5 miestn. č.011 |
| Výpočtové stredisko | HÚ č.4 miestn. č.010 |
| Výpočtové stredisko | HÚ č.3 miestn. č.009 |
| Výpočtové stredisko | HÚ č.2 miestn. č.008 |
| Výpočtové stredisko | HÚ č.1 miestn. č.005 |

Systém ASHZ pozostáva zo siete adresných automatických opticko-dymových požiarnych hlásičov, ktoré sú zapojené do skupín v dvojhlásičovej závislosti z hľadiska spustenia hasebného procesu v príslušnom HÚ. Pred každým vstupom do príslušného HÚ je umiestnený adresný tlačidlový požiarny hlásič. Elektrické prepojenie skupín hlásičov pracuje s napätím 12V/DC.

Jednotlivé chránené hasebné úseky majú vlastné detekčno-signalizačné, výstražné a riadiace systémy, ktorých elektrické stráženie, napájanie napätím a riadenie zabezpečuje riadiaca požiarna ústredňa (ďalej „RPÚ“) umiestnená v miestnosti č. 074 na 3.NP a ďalej prepojená do miestnosti velína na 2.NP. každý z chránených hasebných úsekov (ďalej „HÚ“) má vlastnú zásobu hasiva umiestnenú v príslušnej tlakovej fľaši a vlastný potrubný rozvod ukončený výpustnými tryskami. Hasebný plyn FM-200 z hľadiska ochrany životného prostredia nemá žiadne obmedzenia na používanie a v hasebnej koncentrácii zaručuje plnú bezpečnosť osôb nachádzajúcich sa v hasebnom úseku.

Rozvodná sieť pozostáva z oceľový pozinkovaných potrubí ukončených vypúšťacím tryskami s výronom hasebného plynu 180o alebo 360o. Rozvodná sieť potrubí je ukotvená do stien a stropu a jej konfigurácia vychádzala z hydraulického výpočtu. Každý chránený HÚ je vystrojený potrebným počtom výstražných majákov a výstražných sirén.. Nad dverami každého vstupu do chránený HÚ je umiestnená svetelná tabuľa s informáciou o spustení hasenia.

Vyhodnotenie požiarnej detekcie od hlásení požiarnych hlásičov, elektronický monitoring kompletného zapojenia všetkých prvkov ASHZ na poruchu, riadenie informačných, signalizačných výstražných prvkov jednotlivých HÚ-kov a riadenie hasebného procesu s ovládaním potrebných zariadení zabezpečuje RPÚ umiestnená v miestnosti velína na 3.NP a 2.NP.

* + 1. V zariadeniach SHZ je inštalovaná hasiaca látka FM 200. Prevádzkový tlak v akcieschopnej tlakovej nádobe SHZ je: 25 bar pri 21 oC. Množstvo hasiacej látky, pre každý samostatný chránený priestor SHZ, je vypočítaný na základe výpočtu pre druh požiarnotechnického zariadenia SHZ – napr.: - HFC 227 ea; - N2; - AG; - CO2; - atď.

„SHZ“ rieši - aktívnu protipožiarnu ochranu v priestoroch primárneho DC, 3. NP a v archívoch 1. PP; 2. PP a 3. PP.

Je použitá hasiaca látka nasledovných parametrov:

FM 200® - Heptafluórpropán / HFC 227 ea;

* Skvapalnený plyn;
* Nevýbušný;
* Nie je vodivý;
* Schválený pre používanie v zmysle STN - EN 15004
* Má slabý zápach / ako éter;
* Je uskladnený v tlakovej nádobe SHZ;
* Prevádzkový tlak v akcieschopnej TN SHZ: 25 bar;
* Výtlačné médium z akcieschopnej TN SHZ: Dusík/N2.
* Čas vypúšťania z akcieschopnej  TN SHZ: 10 sekúnd.
* ADR: trieda 2
* Klasifikačný kód: 2A
* Číslo OSN: 3296;
* Označenie – č: 2.2

Po aktivácii zariadenia „ASHZ“ dochádza, počas vypúšťania hasiacej látky FM 200 z tlakovej nádoby SHZ, k zníženiu tlaku bez príslušného zníženia teploty, čo spôsobí, že sa FM 200 / kvapalina prudko zmení na - plyn so sprievodným chladiacim účinkom.

V prípade hasenia je hasiace látka uvoľnená do chráneného priestoru SHZ homogénne, jej vlastný tlak je 3,89 bar pri 21 oC. .

* + 1. Kontrola systému SHZ je vykonávaná pravidelne v zmysle vyhlášky č. 169/2006 Z. z. o prevádzkovaní a zabezpečení pravidelnej kontroly a vykonávajú ju oprávnení pracovníci.

#### Rozsah a obsah predmetu zákazky

* + 1. Predmetom zákazky je dodávka SHZ – plynového a tiež realizácia stavebných úprav v objekte verejného obstarávateľa nevyhnutná pre realizáciu rekonštrukcie SHZ.
		2. Súčasťou predmetu zmluvy sú všetky komponenty (vrátane všetkých povolení), postupy a poskytovanie servisných služieb na dodaný systém počas záručnej doby (všetko súhrnne v ďalšom texte označované aj ako „dodávaný systém“). Súčasťou diela je vypracovanie projektovej a technickej dokumentácie súvisiacej s predmetom zákazky, ako i zaškolenie používateľov a správcov prevádzky. Podmienkou začatia realizácie prác je predloženie odsúhlasenej projektovej dokumentácie príslušnými úradmi.

#### Požiadavky na dodávaný systém

1. Rozvodné potrubia budú z oceľových rúr pozinkových, závitových svetlosti DN 10-65 mm podľa DIN 2440, pozinkovanie podľa DIN 2444, tvarovky závitové, pozinkované podľa DIN 2490, pozinkovanie podľa DIN 24440.
2. Tesnenia závitových spojov budú vyhotovené teflónovou páskou. Rozvody majú byť ukončené výpustnými tryskami 180o alebo 360o z mosadze v menovitých svetlostiach DN 15-50 mm. Vŕtanie výpustných trysiek vyjde z hydraulického výpočtu. Rozvodná potrubná sieť bude uchytená pomocou konzol a držiakov (ako napr. SIKLA) priamo na povrchu nosných stavebných konštrukcií.
3. Potrubia budú vedené voľne. Potrubné pozinkované rozvody budú bez náteru a nevyžadujú sa žiadne izolácie.
4. Riadiaca elektronická požiarna signalizácia bude pozostávať z opticko-dymových požiarnych hlásičov, ktoré sú zapojené do skupín v dvojhlásičovej závislosti z hľadiska spustenia hasebného procesu v príslušnom HÚ. Je vybavená aj tlačidlovými hlásičmi a príslušným počtom výstražných a ovládacích prvkov, ktoré cez RPÚ budú ovládať nadväzné protipožiarne technické a hasiace zariadenia.
5. Signalizácia požiaru pre daný HÚ bude prostredníctvom požiarnej ústredne v miestnosti velína na 2.NP. Táto signalizácia bude pri detekcii požiaru jedným automatickým hlásičom alebo tlačidlovým spúšťačom v danom HÚ.
6. Predmetom riešenia bude realizačný projekt schválený príslušnými úradmi. Na základe tohto projektu bude možné začať s rekonštrukčnými prácami.

Realizačný projekt musí riešiť:

1. Druh riadiacej ústredne EPS, spôsob signalizácie poplachu,
2. Vnútorné prepojenie dielov riadiacej EPS a dielov monitorovacej časti SHZ vodného
3. Návrh trás a typy káblových rozvodov
4. Rozmiestnenie prvkov riadiacej EPS, ich druh a počet
5. Prepojenie ovládania požiarnotechnických zariadení archívov 3-1.PP cez CRS a ovládanie chodu VZT
6. Výstražný systém má zabezpečiť výstrahu v chránených HÚ-sokoch v rámci dvojhlásičovej závislosti. Detekciu jedným hlásičom v príslušnom HÚ má spustiť výstražný maják. Detekcia druhým hlásičom má v príslušnom HÚ spustiť sirénu. Po splnení podmienok detekcie požiaru dvoma hlásičmi v príslušnom HÚ ústredňa RPÚ musí vydať impulz na otvorenie elektromagnetických ventilov na príslušných TN a vypusteniu hasiva.
7. Všetky výrobky musia vyhovovať technickým predpisom a normám platným v SR. Všetky výrobky musia byť dokladované príslušným certifikátom, uchádzač je povinný predložiť kartu bezpečnostných údajov pre navrhované komponenty
8. Zhotoviteľ sa zaväzuje navrhnúť taký systém, ktorý umožňuje pri hasení vstup osôb do chránených miestností.
9. Požaduje sa skladovanie rezervnej zásoby plynu, aby sa mohla v prípade havárie zabezpečiť akcieschopnosť zariadení podľa dohodnutých podmienok
10. Druh hasiacej látky, ktorá má byť použitá v zariadení SHZ - pre protipožiarne zabezpečenie priestorov chránených SHZ – je potrebné navrhnúť v závislosti od:
11. Druhu materiálu / materiálov, z ktorých je vytvorený chránený priestor SHZ.
12. Druhu materiálu / materiálov, ktorý sa nachádza v chránenom priestore SHZ tj. od triedy požiarov.
13. Od prevádzkového režimu, ktorý je v chránenom priestore SHZ.
14. Podmienok pre navrhovanie, projektovanie, inštaláciu a prevádzkovanie zariadenia SHZ.

Aproximatívny ekonomický prepočet hasiacej látky / hasiacich látok, pre každý tj. samostatný chránený priestor SHZ, je potrebné vnímať súčasne aj vo vzťahu k typu/druhu SHZ tj. ako aproximatívny ekonomický prepočet každého daného / vhodného typu zariadenia SHZ z dôvodu, že vzhľadom na cenu niektorých druhov hasiacich látok sa môže javiť cena niektorého druhu hasiacej látky ako výhodná pre zámer - návrh typu zariadenie SHZ, avšak vzhľadom na podmienky stanovené Software môže byť daný typ zariadenia SHZ cenovo nevýhodnejší ako typ zariadenia SHZ, pre ktoré je potrebná hasiaca látka, ktorá môže byť možno drahšia, avšak vzhľadom na celkové náklady daného typu zariadenia SHZ – bude zariadenie SHZ s možno drahšou hasiacou látkou - celkovo lacnejšie.

Pred objednaním dodávok , ako napr.: tlakových nádob, ventilov, atď. je potrebné odsúhlasiť s povereným zástupcom objednávateľa typ objednávaného tovaru, poprípade predložiť vzorku materiálu.

**Príloha č. 2 zmluvy o dielo č. C-NBS1-000-074-831**

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo, IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |

**Príloha č. 3 zmluvy o dielo č. C-NBS1-000-074-831**

**Časový harmonogram**

*<predloží uchádzač>*

**Príloha č. 4 zmluvy o dielo č. C-NBS1-000-074-831**

**Položkový rozpočet cena za dielo a cena za služby podľa čl. III bod 2 tejto zmluvy**

**Položkový rozpočet s výkazom výmer** *<predloží uchádzač>*

**Cena za dielo**

|  |  |  |
| --- | --- | --- |
| **Celková cena za dielo** |  |  |
| **Pol.** | **Označenie s popisom** |  | **Cena v EUR bez DPH** |
| 1 | Cena za realizačnú dokumentáciu dodávaného systému vrátane odsúhlasenia | *<vyplní uchádzač>* |
| 2 | Cena za demontáž jestvujúceho zariadenia | *<vyplní uchádzač>* |
| 3 | Celková cena za stavebné úpravy | *<vyplní uchádzač>* |
| 4 | Cena za náhradné protipožiarne opatrenia v dobe rekonštrukcie  | *<vyplní uchádzač>* |
| 5 | Cena za dodávku a montáž jestvujúceho zariadenia | *<vyplní uchádzač>* |
|  | Celková cena za dielo  | *<vyplní uchádzač>* |

**Cena za služby podľa čl. III bod 2 tejto zmluvy**

|  |  |  |
| --- | --- | --- |
| **Cena za pravidelné kontroly a servisné prehliadky automatických stabilných hasiacich zriadení počas záručnej doby (48 mesiacov)** |  |  |
| **Pol.** | **Popis** | **Cena v EUR bez DPH za 1 kus** | **Množstvo** | **Cena spolu v EUR bez DPH** |
| S1 | MESAČNÁ KONTROLA | *<vyplní uchádzač>* | 32  | *<vyplní uchádzač>* |
| S2 | ŠTVRŤROČNÁ KONTROLA | *<vyplní uchádzač>* | 12  | *<vyplní uchádzač>* |
| S3 | ROČNÁ KONTROLA | *<vyplní uchádzač>* | 4  | *<vyplní uchádzač>* |

|  |  |
| --- | --- |
| **Cena za opravy automatických stabilných hasiacich zriadení (48 mesiacov)** |  |
| **Pol.** | **Popis** | **Cena v EUR bez DPH za 1 kg / hod** | **Množstvo** | **Cena spolu v EUR bez DPH** |
| S1 | Hasiaca látka -PLYN | *<vyplní uchádzač>* | 300 kg | *<vyplní uchádzač>* |
| S2 | Servisné zásahy v pracovnom čase | *<vyplní uchádzač>* | 100 hod | *<vyplní uchádzač>* |
| S3 | Servisné zásahy v mimopracovnom čase a v noci | *<vyplní uchádzač>* | 50 hod | *<vyplní uchádzač>* |

|  |  |
| --- | --- |
| **Cena za školenia zamestnancov objednávateľa počas záručnej doby (48 mesiacov)** |  |
| **Pol.** | **Popis** | **Cena v EUR bez DPH za 1 kus** | **Množstvo** | **Cena spolu v EUR bez DPH** |
| S1 | Teoretické školenie | *<vyplní uchádzač>* | 8 | *<vyplní uchádzač>* |
| S2 | Praktické školenie | *<vyplní uchádzač>* | 4 | *<vyplní uchádzač>* |

**Príloha č. 5 zmluvy o dielo č. C-NBS1-000-074-831**

**Špecifikácia služieb podľa čl. III bod 2 tejto zmluvy**

1. **Miesto dodania**

|  |  |  |  |  |
| --- | --- | --- | --- | --- |
|   | Názov objektu NBS | Ulica | PSČ | Mesto |
| 1 | Národná banka Slovenska  | Imricha Karvaša 1 | 813 25 | Bratislava |

1. **Podrobná špecifikácia činností predmetu zmluvy**

Podrobná špecifikácia činností popisuje výkony zhotoviteľa pre zabezpečenie predmetu zmluvy pre jednotlivé objekty NBS a to:

1. **Vykonávanie pravidelných kontrol a servisných prehliadok automatických stabilných hasiacich zriadení**

Vykonávanie pravidelných kontrol a servisných prehliadok zariadení v súlade platných predpisov a zákonov, podľa prevádzkových pokynov a podmienok určených výrobcom na zariadeniach automatické plynové zariadenie najmä:

* vyhlášky Ministerstva vnútra Slovenskej republiky **č.169/2006 Z. z.** o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly
* vyhlášky Ministerstva vnútra Slovenskej republiky **č. 726/2002 Z. z.** ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly
* zákona **č. 286/2009 Z. z.** o fluórovaných skleníkových plynoch a o zmene a doplnení niektorých zákonov v znení neskorších predpisov
* vyhlášky Ministerstva životného prostredia Slovenskej republiky **č. 314/2009 Z. z.**, ktorou sa vykonáva zákon o fluórovaných skleníkových plynoch a o zmene a doplnení niektorých zákonov
* vyhlášky Ministerstva práce, sociálnych vecí a rodiny Slovenskej republiky **č. 508/2009 Z. z.**, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia
1. Popis zabezpečovaných činností zhotoviteľa v rámci pravidelných kontrol a servisných prehliadok pre: **Automatické plynové zariadenie plynové,** ktoré je inštalované v objekte

**NBS pre priestory archívov na 1.PP-3.PP na ulici Imricha Karvaša 1, 813 25 Bratislava**

**Riadiaca ústredňa**

1. Vizuálna kontrola vonkajšieho stavu dverí, krytov, priechodiek káblov, oprava zistených nedostatkov,
2. Vizuálna kontrola vnútorného stavu svorkovníc, uchytenia káblov, označenia, uloženia dokumentácie, oprava zistených nedostatkov,
3. Vyčistenie vnútorného priestoru / vysávaním, utretím a pod /,
4. Skúšobný test všetkých pripojených skupín hlásičov
5. Preskúšanie sieťového napájania núdzových zdrojov
6. Premeranie výstupného napätia a kapacity batérií
7. Skúšobný test ovládacích a riadiacich reléových výstupov pre ovládanie riadiacich, signalizačných a technických zariadení, oprava zistených nedostatkov,
8. Kontrola istiacich a zabezpečovacích prvkov, oprava zistených nedostatkov,
9. Skúšobná prevádzka pri odpojených hlaviciach ventilových zostáv
10. Záznam do protokolu

**Požiarne hlásiče automatické a neautomatické**

1. Vizuálna kontrola vonkajšieho stavu, uchytenia, svorkovníc, označenia, oprava zistených nedostatkov
2. Kontrola diagnostických hodnôt
3. Vyčistenie podľa potreby,
4. Kontrola pomocou programov 92TOOL, 91GRAF, 91SERV
5. Kontrola zatlačením aretačného tlačidla,
6. Záznam do protokolu

**Signalizačné zariadenia (siréna, svetelný maják, tablo – hasenie spustené)**

1. Vizuálna kontrola vonkajšieho stavu, uchytenia, svorkovníc, označenia, oprava zistených nedostatkov
2. Funkčná kontrola optických zariadení
3. Vyčistenie podľa potreby,
4. Funkčná kontrola zvukových výstražných zariadení
5. Kontrola zobrazovacích a signalizačných prvkov,
6. Záznam do protokolu

**Elektromagnetický spúšťač tlakovej nádoby**

1. Vizuálna kontrola mechanického poškodenia, korózie a znečistenia
2. Vyčistenie podľa potreby,
3. Funkčná kontrola
4. Kontrola elektrického vedenia hlavíc na pnutie a poškodenie izolácie
5. Záznam do protokolu

**Pneumatický spúšťač tlakovej nádoby**

1. Vizuálna kontrola mechanického poškodenia, korózie a znečistenia
2. Vyčistenie podľa potreby
3. Funkčná kontrola
4. Kontrola tlakovej prepojovacej hadice
5. Záznam do protokolu

**Tlaková nádoba x lb/ xxx kg hasiva**

1. Kontrola tlaku - ak menej než 25 bar pri 21°C doplniť hasivo
2. Kontrola celkového vybavenia (ventil, krytky závitov, tlakomer, riadiace tlakové flexibilné a pevné potrubie, ukotvenie) z hľadiska poškodenia alebo chýbajúcich dielov
3. Kontrola flexibilného a pevného ovládacieho potrubia z hľadiska uvoľnených spojov, poškodených závitov, netesností a znečistenia, oprava zistených nedostatkov
4. Kontrola výstupných riadiacich otvorov ventilov na tesnosť - pomocou spreju na netesnosti
5. Kontrola tlakových nádob na tesnosť - pomocou spreju na netesnosti
6. Kontrola konzol, upevňovacích pásov, držiakov fliaš a upevňovacích prvkov z hľadiska poškodenia alebo uvoľnenia, oprava zistených nedostatkov
7. Kontrola upevňovacích elementov z hľadiska znečistenia, zamastenia a korózie oprava zistených nedostatkov
8. Kontrola voľného prístupu k tlakovým nádobám
9. Odborná prehliadka – tlaková skúška a skúška tesnosti – raz za 10 rokov
10. Záznam do protokolu

**Trysky**

1. Vizuálna kontrola vonkajšieho stavu na znečistenie, mechanické poškodenie a upchatie, oprava zistených nedostatkov
2. Vyčistenie podľa potreby,
3. Pri poškodení nahradenie s rovnakým číslom dielu,
4. Kontrola voľného prístupu z hľadiska správnej funkcie pre rovnomerné rozdelenie hasiva
5. Záznam do protokolu

Súčasťou kontrol na zariadeniach: automatické plynové zariadenie je vystavovanie „Protokolov o vykonávaní kontroly a servisu ASHZ“. Vo vystavených protokoloch zhotoviteľ uvedie všetky vykonané činnosti, namerané hodnoty, doplnené média a zhodnotí kontrolované zariadenie.

1. **Opravy automatických stabilných hasiacich zriadení**

Zhotoviteľ sa zaväzuje vykonať opravy automatických stabilných hasiacich zriadení, ktoré nie sú pokryté v rámci záručných opráv.

Zhotoviteľ sa zaväzuje vykonať opravu zariadenia bez prieťahov v najkratšom možnom termíne. Zhotoviteľ sa zaväzuje začať opravy a vykonať opravu zariadenia v termínoch vopred oznámených a dohodnutých so zodpovedným zamestnancom objednávateľa najneskôr však do 24 hodín pokiaľ sa zmluvné strany nedohodnú inak.

Zhotoviteľ sa zaväzuje odstrániť väčšie závady najneskôr do 30 dní odo dňa zistenia alebo nahlásenia vady, ktoré nebránia riadnemu a bezproblémovému chodu zariadení pokiaľ sa zmluvné strany nedohodnú inak

1. **Školenia zamestnancov objednávateľa**

Zhotoviteľ sa zaväzuje vykonať na požiadanie objednávateľa školenia osôb zodpovedných za prevádzku v zmysle §11 vyhlášky č. 169/2006 Z. z. Ministerstva vnútra Slovenskej republiky o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly.

|  |  |  |  |
| --- | --- | --- | --- |
|  |  |  |  |
|  | Popis |   |   | Počet hodín |
| 1 | Teoretické školenie | 2 x ročne | 1 hod | 2 |
| 2 | Praktické školenie | 1 x ročne | 2 hod | 2 |

1. **Skladovanie rezervnej zásoby hasiacej látky automatického stabilného hasiaceho zariadenia vrátane súvisiacich obslužných činností**

Zhotoviteľ sa zaväzuje za účelom zabezpečenia podmienok vyhlášky č. 169/2006 Z. z. Ministerstva vnútra Slovenskej republiky o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly zabezpečiť skladovanie rezervnej zásoby plynu v potrebnom rozsahu.

Poskytovateľ poskytuje záruku na kvalitu hasiacej látky, bez časového obmedzenia životnosti, t. j. záruku na vytvorenú rezervnú zásobu hasiacej látky, ktorú skladuje v súlade s podmienkami tejto zmluvy pre potreby objednávateľa.

V prípade mimoriadnej udalosti a havarijného stavu vykonať činnosti a opatrenia na zamedzenie škôd a opakované uvedenie systému zariadenia ASHZ do akcieschopnej prevádzky nasledovne ako je ďalej podrobne popísané

Činnosti po aktivácii systému zariadenia ASHZ do 6 hodín od nahlásenia aktivácie:

1. Zapožičanie bez odplaty vhodnej tlakovej nádoby (ďalej len: „TN“) naplnenej hasiacou látkou v stanovenom množstve v kg a v určenom prevádzkovom tlaku
2. Po aktivácii zariadenia ASHZ vykonanie odinštalácie pôvodnej TN
3. Inštalácia zapožičanej TN v mieste aktivácie zariadenia
4. Prípadná úprava potrubného rozvodu a elektrickej časti zariadenia k zapožičanej TN
5. Uvedie systém zariadenia ASHZ do akcieschopnej prevádzky so zapožičanou TN

Činnosti po aktivácii systému zariadenia ASHZ do 48 hodín od nahlásenia aktivácie:

1. Prevoz pôvodnej t.j. odinštalovanej TN z objektu objednávateľa na kontrolné miesto
2. Rozobratie TN a ventilovej zostavy
3. Vykonanie vnútornej prehliadky TN
4. Zloženie ventilovej zostavy s novou membránou a novými tesneniami
5. Vykonanie tlakovej skúšky TN
6. Zloženie tlakovej nádoby s ventilovou zostavou
7. Vykonanie skúšky tesnosti zloženej TN
8. Naplnenie TN stanoveným množstvom hasiacej látky v kg z vytvorenej rezervnej zásoby hasiacej látky
9. Dotlakovanie TN – dusíkom / N2 do prevádzkového tlaku
10. Vykonanie kontroly merania úniku fluórovaného skleníkového plynu naplnenej TN
11. Prevoz pôvodnej TN do objektu objednávateľa a na miesto inštalácie systému
12. Odinštalácia zapožičanej TN – bod a)
13. Inštalácia pôvodnej TN v príslušnom chránenom priestore
14. Vonkajšiu prehliadku pôvodnej TN zariadenia ASHZ
15. Uvedenie systému zariadenia do akcieschopnej prevádzky s pôvodnou TN
16. Dodanie – nasledujúcich dokladov o :
* vykonanej vnútornej prehliadke TN;
* vykonanej tlakovej skúške TN;
* vykonanej skúške tesnosti TN;
* vykonanom meraní kontroly úniku fluórovaného skleníkového plynu
1. vykonanie funkčnej skúšky kontrolu celého zariadenia.

Poskytovateľ zabezpečí v tomto prípade bez prieťahov:

1. Vykonanie opakovanej úradnej skúšky pôvodnej TN zariadenia ASHZ

( po aktivácii zariadenia ASHZ) – Technickou Inšpekciou SR

1. Vydanie osvedčenia o vykonanej opakovanej úradnej skúške pôvodnej TN zariadenia ASHZ – Technickou inšpekciou SR
2. Vedenie evidencie o fluórovanom skleníkovom plyne – rezervnej zásoby hasiacej látky
3. Vedenie systémových záznamov o fluórovanom skleníkovom plyne – rezervnej zásobe hasiacej látky

V prípade mimoriadnej udalosti a havarijného stavu vykonať činnosti a opatrenia na zamedzenie škôd a opakované uvedenie systému zariadenia SHZ do akcieschopnej prevádzky.

**Príloha č. 6 zmluvy o dielo č. C-NBS1-000-074-831**

**Zoznam osôb určených na plnenie zmluvy**

|  |  |  |
| --- | --- | --- |
| p.č. | Meno a Priezvisko | Funkcia |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |

**Osoby určené na plnenie zmluvy musia spoločne mať nasledovné oprávnenia/certifikáty:**

1. CERTIFIKÁT o odbornej spôsobilosti na nakladanie s fluórovanými skleníkovými plynmi a kontrolovanými látkami v stabilných protipožiarnych systémoch a hasiacich prístrojoch, vydaný podľa § 6 ods. 3 zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov, Nariadenia Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006  a tiež v súlade s § 5 ods. 1 zákona č. 321/2012 Z. z. o ochrane ozónovej vrstvy Zeme a o zmene a doplnení niektorých zákonov v znení zákona č. 180/2013 Z. z. a nariadenia Európskeho parlamentu a Rady (ES) č. 1005/2009 zo 16. septembra 2009 o látkach, ktoré poškodzujú ozónovú vrstvu, na základe poverenia Ministerstva životného prostredia SR č. 4368/2009 zo dňa 13.10.2009.

 Na činnosť: - kontrola úniku plynov zo systémov, zhodnotenie plynov, inštalácia systémov, údržba a servis systémov.

1. Oprávnenie o odbornej spôsobilosti podľa § 11 zákona č. 314/2001 Z. z. o ochrane pred

požiarmi v znení neskorších predpisov a § 35 Vyhlášky Ministerstva vnútra Slovenskej republiky č. 121/2002 Z. z. o požiarnej prevencii na výkon činnosti: projektovanie, inštalácie, opravy a kontroly automatických stabilných hasiacich zariadení typ

<vyplní uchádzač>.

1. Oprávnenie vydané Technickou inšpekciou podľa § 14 ods. 1, písm. a) a § 15 ods. 4 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

 Na druh činnosti:

 O - oprava vyhradených technických zariadení elektrických v rozsahu:

 OU - oprava a údržba,

 R - rekonštrukcia,

 M - montáž do funkčného celku na miesto budúcej prevádzky. V rozsahu:

 E2 technické zariadenia elektrické s napätím do 1000V Triedy objektov:

 A objekty bez nebezpečenstva výbuchu

1. Oprávnenie vydané Technickou inšpekciou podľa článku 13 STN EN ISO/IEC 17020 (01 5260):2005 na základe odborného stanoviska z preverenia odbornej spôsobilosti podnikateľa na druh činnosti:

 O - oprava vyhradených technických zariadení tlakových v rozsahu:

 OU - oprava a údržba

 M - montáž do funkčného celku na mieste budúcej prevádzky v rozsahu:

 Technické zariadenia tlakové skupiny A b1, b2

 Technické zariadenia tlakové skupiny B b1, b2, d

1. Oprávnenie vydané Technickou inšpekciou podľa § 14 ods. 1 písm. a) a § 15 ods. 4 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov na základe preverenia odbornej spôsobilosti zamestnávateľa. Na druh činnosti: S - odborné prehliadky a odborné skúšky vyhradených technických zariadení tlakových v prevádzke.

 V rozsahu: Technické zariadenia tlakové skupiny A b1, b2

 Technické zariadenia tlakové skupiny B b1, b2, d, f1

1. Osvedčenie vydané Technickou inšpekciou podľa § 14 ods. 1 písm. c) a § 16 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a po overení odborných vedomostí

 Na činnosť: A2 – Revízny technik vyhradených technických zariadení tlakových na výkon odborných prehliadok a odborných skúšok v prevádzke podľa § 16 vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou s ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia

 Rozsah zariadení: Technické zariadenia tlakové skupiny A b1, b2

 Technické zariadenia tlakové skupiny B b1, b2, d, f1

1. Osvedčenie vydané podľa § 7 ods. 3 písm. d) bod 1 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a § 15 ods. 1 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou s ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v nadväznosti na § 16 ods. 1 písm. a) . bodu 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Na činnosť: RT – revízny technik vyhradeného technického zariadenia tlakového skupiny A a B v rozsahu: A b1; A b2; B b1; B b2; Bd; B f1.

**Príloha č. 7 zmluvy o dielo C-NBS1-000-074-831**

**Podmienky realizácie diela týkajúce sa BOZP, PO a OŽP**

# I. Ochrana životného prostredia

1. Zhotoviteľ je pri vykonávaní diela povinný dodržiavať ustanovenia všeobecne záväzných právnych predpisov o ochrane životného prostredia.
2. Zhotoviteľ je zodpovedný za znečistenie a poškodenie životného prostredia, ku ktorému došlo v súvislosti s realizovaním diela. Zhotoviteľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Zhotoviteľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má objednávateľ právo zastaviť prevádzku týchto mechanizmov a vykázať ich z miesta realizácie diela.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona č. 79/2015 Z. z o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri realizovaní diela, je povinný zabezpečiť zhotoviteľ v zmysle platného zákona o odpadoch. Zhotoviteľ je povinný zaradiť odpad v zmysle katalógu odpadov, viesť evidenciu odpadov s evidovaním druhu a množstva odpadov, spôsobu nakladania s nimi, konečného zhodnocovateľa resp. zneškodňovateľa; triediť odpad podľa druhov a zabezpečiť prednostne jeho zhodnotenie, a ak to nie je možné, zabezpečiť jeho zneškodnenie u oprávnenej organizácie. Je povinný vypracovať a zabezpečiť schválenie zákonom požadovaných dokladov a získanie potrebných súhlasov. Kópie dokumentácie o nakladaní s odpadmi odovzdá pri odovzdaní vykonaných prác zhotoviteľ objednávateľovi. To všetko v zmysle Vyhlášky Ministerstva životného prostredia SR č. 366/2015 Z z. o evidenčnej povinnosti a ohlasovacej povinnosti a Vyhlášky Ministerstva životného prostredia SR č. 365/2015 Z. z., ktorou sa ustanovuje Katalóg odpadov.
6. Ak sú súčasťou diela látky alebo ak sú pri vykonávaní diela použité látky, ktoré majú jednu alebo viac nebezpečných vlastností, je zhotoviteľ povinný v príslušnej dokumentácii charakterizovať riziká vyplývajúce z používania diela, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok resp. tohto diela, a to najmä z hľadiska ochrany zdravia a životného prostredia. V prípade, ak súčasťou diela je dodávka tovaru, ktorý obsahuje nebezpečné chemické látky alebo nebezpečné chemické prípravky, obchodný partner je povinný poskytnúť kartu bezpečnostných údajov v súlade s osobitnými právnymi predpismi.

# II. Bezpečnosť a ochrana zdravia pri práci a ochrana pred požiarmi

1. Zhotoviteľ zodpovedá za prípravu a vykonávanie opatrení na zaistenie bezpečnosti, ochrany zdravia pri práci (ďalej len „BOZP“) a ochrany pred požiarmi (ďalej len „PO“), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na mieste realizácie diela, keď v súvislosti s jej plnením môže dôjsť k ohrozeniu oprávnených záujmov objednávateľa.
2. Zhotoviteľ vykoná všetky potrebné opatrenia, aby zabezpečil na mieste realizácie diela v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú v mieste plnenia predmetu zmluvy.
3. Zhotoviteľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na mieste plnenia predmetu zmluvy.
4. Zhotoviteľ v súvislosti s plnením predmetu zmluvy môže užívať miesto realizácie diela, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok ustanovených osobitnými predpismi alebo technickou dokumentáciou výrobcu.
5. Zhotoviteľ sa zaväzuje:
	1. dodržiavať právne predpisy na zaistenie BOZP a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
	2. konať tak, aby umožnil zamestnancom objednávateľa a tretím osobám plniť povinnosti na zaistenie BOZP a PO,
	3. vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
	4. vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
	5. zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva zhotoviteľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú v mieste realizácie diela,
	6. bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na mieste realizácie diela o ktorých sa dozvedel v súvislosti s jej plnením,
	7. dodržiavať zákaz fajčenia a požívania alkoholických nápojov na pracoviskách objednávateľa. Zamestnanec zhotoviteľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca zhotoviteľa vykonaná kontrola na dodržiavanie zákazu požitia alkoholických nápojov s pozitívnym výsledkom, tento zamestnanec sa stal pre objednávateľa neakceptovateľným a zhotoviteľ je povinný rešpektovať požiadavku objednávateľa na jeho výmenu.
6. Zhotoviteľ v súvislosti s plnením predmetu zmluvy je povinný vykonať ochranné opatrenia:
	1. náležite inštalovať, používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na mieste plnenia predmetu zmluvy. V tej súvislosti je povinný aj vhodne zabezpečiť miesto realizácie diela proti vstupu nepovolaných osôb.
	2. môže začať realizovať dielo až vtedy, ak je miesto realizácie diela náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi.
	3. zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení za zaistenie bezpečnosti a ochrany zdravia pri práci.
	4. dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa v mieste realizácie diela.
	5. povinný zreteľne označovať pracoviská a zariadenia , ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
	6. zabezpečiť pohyb svojich zamestnancov a osôb konajúcich v jeho mene len na určenom pracovisku a v určenom priestore.
7. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby konajúcej v mene zhotoviteľa), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy ale na pracoviskách objednávateľa.
8. Zhotoviteľ zodpovedá za vedenie predpísanej technickej a prevádzkovej dokumentácie súvisiacej s jeho plnením predmetu zmluvy v rozsahu a kvalite určenej platným právnym predpisom a požiadavkami objednávateľa tak, aby zodpovedala skutočnému stavu.
9. Technickú dokumentáciu nevyhnutnú pre uvedenie diela do prevádzky a jeho užívanie v súlade s platnými právnymi predpismi je zhotoviteľ povinný odovzdať objednávateľovi najneskôr pri odovzdaní, resp. prevzatí diela. Projektová, sprievodná technická a prevádzková dokumentácia musí byť vyhotovená v slovenskom jazyku. Uvedené sa nevzťahuje na doklady, preukazujúce zhodu s požadovanými technickými predpismi podľa osobitného predpisu.
10. Zhotoviteľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
11. Zhotoviteľ za účelom vytvorenia podmienok na zaistenie bezpečnosti práce v súvislosti plnením zmluvných činností musí vypracovať technologický alebo pracovný postup montáže ním montovaných stavebných a technologických konštrukcií, obsahujúci požiadavky na zaistenie bezpečnosti a ochrany zdravia pri práci.
12. Zhotoviteľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
13. Vyrábať, montovať rekonštruovať, opravovať, udržiavať vyhradené technické zariadenia, vykonávať ich odborné prehliadky a odborné skúšky môže zhotoviteľ iba na základe oprávnenia, ktoré mu na tieto činnosti vydal orgán inšpekcie práce.
14. Zhotoviteľ zodpovedá za kvalifikáciu, odbornú a zdravotnú spôsobilosť svojich zamestnancov a osôb konajúcich v jeho mene, určenú pre výkon zmluvných činností. V tej súvislosti je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
15. Zhotoviteľ poveruje obsluhou určených pracovných prostriedkov a vykonávaním určených činností ustanovených právnymi a ostatnými predpismi na zaistenie bezpečnosti a ochrany zdravia pri práci osoby na základe ich platného osvedčenia na vykonávanie činnosti alebo preukazu na vykonávanie činnosti vydaného oprávnenou právnickou osobou, fyzickou osobou alebo právnickou osobou, ktorá má na to oprávnenie.
16. Zhotoviteľ písomne poveruje osoby, ktoré v jeho mene plnia predmet zmluvy vykonávaním činností s vyšším rizikom, ktoré ustanovil osobitný predpis.
17. Objednávateľ zabezpečí oboznámenie zamestnancov zhotoviteľa pred začatím plnenia predmetu zmluvy a v jej súvislosti:
	1. s príslušnými právnymi predpismi a ostatnými predpismi na zaistenie BOZP,
	2. s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
	3. so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
	4. so zásadami bezpečnej práce a zásadami bezpečného správania na pracoviskách objednávateľa,
	5. so súvisiacimi internými pokynmi objednávateľa,
	6. s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
18. Zhotoviteľ sa zaväzuje realizovať dielo až po absolvovaní školenia BOZP a ochrany pred požiarmi všetkých jeho zamestnancov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
19. Zhotoviteľ je povinný preukázateľne oboznámiť objednávateľa s rizikami a ohrozeniami, ktoré vyplývajú z činnosti zhotoviteľa pre zamestnancov objednávateľa alebo iné osoby, ktoré sa dôvodne zdržujú v mieste realizácie diela.
20. Ak pri plnení predmetu zmluvy nastanú okolnosti, na základe ktorých je objednávateľ v zmysle Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko povinný zabezpečiť koordináciu bezpečnosti ustanoveným koordinátorom, zhotoviteľ je povinný objednávateľa neodkladne písomne na túto skutočnosť upozorniť.
21. Zhotoviteľ je povinný zabezpečiť, aby pracoviská, stroje, zariadenia, nástroje, látky a pod., na ktorých resp. s ktorými pracuje a ktoré využíva pri plnení predmetu tejto zmluvy, zodpovedali príslušným predpisom a neohrozovali bezpečnosť a ochranu zdravia pri práci. Za tým účelom je povinný ich používať iba za prevádzkových a pracovných podmienok, pre ktoré boli konštruované a vyrobené a vykonávať ich potrebnú údržbu, opravy a kontroly.
22. Zhotoviteľ je povinný vybaviť svojich zamestnancov na vlastné náklady ochrannými odevmi a pomôckami (ďalej len „OOPP“), adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
23. Zamestnanci zhotoviteľa, ako aj osoby konajúce v jeho mene sú povinní používať určeným spôsobom pridelené osobné ochranné pracovné prostriedky.
24. Zhotoviteľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zodpovedného zástupcu objednávateľa a pritom je povinný rešpektovať jeho pokyny v súvislosti so zabezpečením resp. vykonaním protipožiarnych opatrení.
25. Zváracie práce a inú manipuláciu s otvoreným ohňom na pracoviskách so zvýšeným požiarnym nebezpečenstvom je zhotoviteľ oprávnený vykonávať len na základe písomného povolenia na prácu vystaveného objednávateľom.
26. Zhotoviteľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu zamestnancov a zabezpečiť prostriedky potrebné na ochranu života a zdravia zamestnancov v mieste realizácie diela pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na mieste realizácie diela.
27. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti bezpečnosti a ochrany zdravia pri práci, dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov zamestnancami zhotoviteľa a ďalšími osobami, ktoré sa zúčastňujú na plnení predmetu zmluvy. Zhotoviteľ je povinný odstraňovať nedostatky zistené kontrolnou činnosťou objednávateľa a tomto ho preukázateľne informovať.
28. Príslušný bezpečnostný technik a koordinátor bezpečnosti sú oprávnení uložiť zástupcovi zhotoviteľa vykonanie nevyhnutných opatrení na ochranu bezpečnosti a zdravia osôb, zdržujúcich sa v mieste realizácie diela. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tým, kto ho uložil alebo zástupcom objednávateľa.
29. Záznamy o vykonaní kontroly dodržiavania opatrení na zabezpečenie bezpečnosti a ochrany zdravia pri práci a prijatých opatreniach kompetentné osoby zaznamenávajú do stavebného resp. montážneho denníka. Ak v súvislosti s plnením predmetu zmluvy stavebný alebo montážny denník nie je vedený, osoby oprávnené vykonávať kontrolu dodržiavania opatrení na zaistenie bezpečnosti a ochrany zdravia pri práci písomný záznam z kontroly odovzdávajú zamestnancovi zhotoviteľa, pričom tento prevzatie dokumentu potvrdzuje svojim podpisom. O splnení opatrení zhotoviteľ informuje písomne osobu, ktorá opatrenie uložila a zástupcu objednávateľa.
30. Zhotoviteľ je povinný bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie jeho zamestnancov, zamestnancov objednávateľa alebo tretích osôb, o ktorých sa dozvedel v súvislosti s plnením predmetu zmluvy.
31. Zhotoviteľ bezodkladne a najneskôr v určených termínoch odstraňuje nedostatky zistené pri jeho plnení predmetu zmluvy, ktoré majú potenciál ohroziť bezpečnosť alebo zdravie osôb, ktoré boli zistené kontrolnou činnosťou objednávateľa alebo ktorá bola zistená vlastnou činnosťou zhotoviteľa a ktorých odstránenie je v jeho kompetencii.
32. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP zhotoviteľom, alebo tretími osobami, ktoré konajú v jeho mene v súvislosti s plnením predmetu zmluvy znáša zhotoviteľ.
33. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP a OPP zhotoviteľom, nedostatočnou koordináciou a informovanosťou v súvislosti s plnením predmetu zmluvy zodpovedá zhotoviteľ.

Za objednávateľa: Za zhotoviteľa:

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

<vyplní VO> <vyplní uchádzač>